Ν. Μποφίλιου, Θ. Καραμουρατίδης, Γ. Ευαγγελάτος: Τα δικά μας τραγούδια είναι στιγμές βιωμένες | e-orfeas.gr. Με άποψη στη μουσική και στο τραγούδι\nΔημοσιεύθηκε: 11.04.2010, 23:16\nΝέα εταιρεία – η ιστορική ετικέτα ΛΥΡΑ - και νέος δίσκος(«Εισιτήρια διπλά») για τη Νατάσσα Μποφίλιου, τον Θέμη Καραμουρατίδη και τον Γεράσιμο Ευαγγελάτο. Ο «ΟΡΦΕΑΣ» στηρίζει – ως χορηγός επικοινωνίας κι υποστηρικτής - αυτή τη δουλειά, γιατί λατρεύει τη φωνή της Νατάσσας Μποφίλιου, που τη θεωρεί τη σπουδαιότερη νέα γυναικεία φωνή του ελληνικού τραγουδιού, ενώ πιστεύει πως το δημιουργικό αυτό τρίο, είναι ότι καλύτερο έχει εμφανιστεί, την τελευταία 5ετία, στο τραγουδιστικό μας τοπίο, που εκφράζει την εποχή μας, μουσικά, στιχουργικά κι ερμηνευτικά.\nΕίχα τη χαρά να μιλήσω με τη Νατάσσα Μποφίλιου, τον Θέμη Καραμουρατίδη και τον Γεράσιμο Ευαγγελάτο γι’ αυτή τη νέα τους δουλειά, συζητώντας μαζί τους – τραγούδι το τραγούδι απ’ το δίσκο τους - για τη μνήμη, το ταξίδι και τη συνάντηση. Δεν παρέλειψα να τους ζητήσω να μας χαρίσουν μερικές “καθημερινές φωτογραφίες” της καλλιτεχνικής παρέας τους, ενώ κουβεντιάσαμε, ακόμα, για τη σχέση τους με το κοινό, για την, υπεράνω ηλικιών, “γενιά της συγκίνησης”, στην οποία απευθύνονται, για το έντεχνο, καθώς και την πολιτική δράση του τραγουδιού στις μέρες μας. Η αυλαία στη συζήτησή μας έπεσε, φυσικά, με τα «Εισιτήρια διπλά», αλλά, περισσότερο, μου έμεινε η εύστοχη φράση «η βάση μας είναι στο μαζί μας», που, νομίζω, τα εξηγεί όλα.\nΣυνοδοιπόροι - αυτά τα χρόνια που σας γνωρίζουμε μέσα από τη δουλειά σας – στη δημιουργία, μα και φίλοι με ταιριαστή, αλλά κι επιτυχημένη καλλιτεχνικά, χημεία. Η Νατάσσα, σε άλλη συνέντευξή της, μου είχε πει ότι πρώτα ζείτε μαζί και μετά κάνετε μουσική. Θα ήθελα να χαρίσετε στους αναγνώστες μας λίγες “καθημερινές φωτογραφίες” από μια δημιουργική μουσικά μέρα της παρέας σας.\nΝατάσσα Μποφίλιου: Κάποιες "κλασσικές φωτογραφίες" θα ήταν κουβέντα στο τηλέφωνο με αστειάκια, καβγαδάκια και σ' αγαπώ, καφέδες στο σπίτι του Θέμη, συνήθως, να ακούσουμε καινούργια τραγούδια ή να φτιάξουμε ένα καινούργιο πρόγραμμα ή μια καινούργια αφίσα ή απλώς και να τα πούμε, καμιά φορά σινεμά, θέατρο και κανένα κρασί με την υπόλοιπη παρέα ... Ωραία περνάμε, δεν μπορώ να πω.\nΓεράσιμος Ευαγγελάτος: Τα πάντα ξεκινούν από ένα ερέθισμα: μια κουβέντα μας, μια κοινή εμπειρία, μια ανάγκη των τριών μας να εκφράσουμε κάτι. Ακολουθεί η στιγμή που ο καθένας μας ψάχνει μέσα του και δημιουργεί. Αυτή είναι συνήθως η πιο μοναχική στιγμή της διαδικασίας. Μετά βρισκόμαστε πάλι κι οι τρεις μαζί και συστηνόμαστε με το τραγούδι. Τότε, αν έχουμε καταφέρει να συναντήσουμε αρμονικά ο ένας τις αναζητήσεις του άλλου, είναι η πιο όμορφη στιγμή, χαρά μαζί με συγκίνηση.\nΘέμης Καραμουρατίδης: Τηλέφωνα ατελείωτα, συναντήσεις, καυγάδες, συγκινήσεις, χαρές, δυσκολίες, ατυχίες, επιβεβαίωση, αισιοδοξία, μετά απαισιοδοξία, ύστερα πάλι αισιοδοξία, μετά παρέα κι έπειτα πάλι μοναξιά κι έπειτα πάλι παρέα, τελικά μαζί το κουβαλάμε αυτό παιδιά. Πληγώνουμε ο ένας τον άλλο συχνά, λατρεύουμε ο ένας τον άλλο συχνότερα, γράφουμε ασταμάτητα κάποιες περιόδους, κάποιες άλλες δεν γράφεται ούτε νότα. Γεμάτες μέρες τελικά. Όμορφες.\nΛέτε, για τη νέα σας κοινή δουλειά, πως είναι ένας δίσκος για τη μνήμη. Και αναφέρεστε σε πράγματα που κρατάτε. Ποια είναι αυτά που, συνειδητά ή ασυνείδητα, δεν κρατάτε;\nΝ. Μ.: Δεν νομίζω ότι υπάρχει κάτι που εγώ τουλάχιστον πετάω από την μνήμη μου ... Όλα με μαθαίνουν και με διαμορφώνουν, άρα, καλά ή κακά, δύσκολα ή εύκολα, αξίζουν τουλάχιστον την ανάμνηση ...\nΓ. Ε.: Τα πάντα βρίσκουν τη θέση τους μέσα μας. Ακόμα κι οι δυσκολίες κι οι καταθλίψεις που περνάμε, μένουν για να μας θυμίζουν ότι δεν είναι όλα εύκολα. Αν μας ζητήσει κάποιος να θυμηθούμε τις σκοτεινές στιγμές της μέχρι τώρα πορείας μας μπορούμε να τις απαριθμήσουμε μία προς μία. Αυτό όμως είναι που μας βοηθάει να θυμόμαστε ότι τίποτα δε χαρίζεται εύκολα.\nΘ. Κ.: Δεν κρατάω τίποτα από αυτά που κάνουν τις μέρες μου λιγότερο εύκολες και τις παροδικές ταλαιπωρίες μέχρι να φτάσω στο επιθυμητό κάθε φορά αποτέλεσμα. Δεν κρατάω ανθρώπους με κακή πρόθεση, δεν κρατάω λογαριασμό ανοιχτό με τους ανθρώπους της ζωής μου.\nΑυτός ο δίσκος είναι ένας φόρος τιμής στους ανθρώπους της ζωής μας» γράφετε στο σημείωμά σας. Τι είναι αυτό που τον κάνει να αφορά τις δικές μας ζωές; Δηλαδή, που συναντιέται η προσωπική μυθολογία ενός καλλιτέχνη με τις ατομικές μυθολογίες των ακροατών του;\nΝ. Μ.: Τα δικά μας τραγούδια είναι στιγμές βιωμένες. Βγαλμένα απ’ τη ζωή, όπως συνηθίζω να λέω χαριτολογώντας. Όλοι έχουμε ζήσει πάνω κάτω τέτοιες στιγμές χωρισμών, μεγάλες αγάπες, απολογισμούς, ταξίδια που γίναν στο συνειδητό ή στο υποσυνείδητο, στιγμές που περιγράφονται στα τραγούδια μας. Δεν έχει να κάνει με καμιά μυθολογία, τουλάχιστον απ’ τη μεριά που το βλέπω εγώ τραγουδώντας. Απλή ζωή είναι κι όλοι κάπως, κάπου, όταν μοιραζόμαστε την αγωνία της, έχουμε μ' έναν τρόπο, συναντηθεί.\nΓ. Ε.: Μα κι οι ακροατές μας είναι άνθρωποι της ζωής μας – και δε χάνουμε ευκαιρία να το επισημαίνουμε με κάθε τρόπο: σε κάθε δίσκο, συνέντευξη και παράσταση. Η σχέση μας με το κοινό φροντίζουμε να είναι ανοιχτή και ζωντανή. Κι ο κόσμος που μας ακολουθεί γνωρίζει ότι μπορεί ανά πάσα στιγμή να μας βρει, να μας μιλήσει, να μοιραστεί τις σκέψεις του μαζί μας. Υπάρχει μια συνωμοτική σχέση συγγένειας. Είμαστε άνθρωποι που μας συνδέουν πολλά με όσους επιλέγουν να μας ακούσουν…\nΘ. Κ.: Αυτή είναι όλη η δουλειά και το στοίχημα. Στο κατά πόσο θα βρεθούν πέντε δέκα είκοσι άνθρωποι που θα ακούν τα τραγούδια μας ένα βράδυ στο αυτοκίνητο, ή ένα απόγευμα καθώς φτιάχνουν μια βαλίτσα ή στο γραφείο από το ραδιόφωνο και για λίγα δευτερόλεπτα και θα αισθανθεί ότι ένας στίχος, μια μουσική, μια ερμηνεία είναι ένα κομμάτι από τη δική του ζωή. Το πιο πολύτιμο που έχω ακούσει είναι η φράση “αυτό το τραγούδι σας είμαι εγώ”.\nΚαι καταλήγετε : «Η πορεία συνεχίζεται στο μαζί». Υπάρχει αυτό το “μαζί” στο ελληνικό τραγούδι σήμερα; Μου έλεγε ένας τραγουδιστής της γενιάς του ’70, ότι τότε τα τραγούδια μίλαγαν για τους κοινούς αγώνες και αφορούσαν τους πάντες, γι’ αυτό και σιγοτραγουδιόντουσαν στις παρέες. Σήμερα δεν υπάρχει αυτό το συλλογικό συναίσθημα, αλλά ο κάθε ακροατής θέλει ένα τραγούδι μόνο γι’ αυτόν να τον συντροφεύει στη μοναχικότητά του. Πως το βλέπετε εσείς;\nΝ. Μ.: Είτε είμαστε μαζί, είτε είμαστε μόνοι μας, το τραγούδι οφείλει να μας συγκινεί. Και να μας αφορά. Αυτό θεωρώ ότι έχει σημασία και ουσία.\nΓ. Ε.: Το μαζί της νέας εποχής είναι η μοναχικότητα. Θέλουμε δε θέλουμε να το δεχτούμε, αυτό είναι το νήμα που μας συνδέει πια. Όλοι είμαστε κλεισμένοι σε σπίτια, κρατώντας αποστάσεις από ουσιαστικές σχέσεις. Δεν είναι λοιπόν ένας κοινός αγώνας η ανάγκη της επικοινωνίας; Αν όλοι οι μόνοι αποφασίζαμε να βγούμε στους δρόμους θα ήμασταν αρκετοί για μια νέα μεγάλη επανάσταση …\nΘ. Κ.: Εγώ το βλέπω λίγο συνωμοτικά. Σαν να μπορούμε όλοι μαζί να νιώσουμε περισσότερο παρέα, περισσότερο ένα “μαζί”, που έστω κι αν δεν μπορεί να μας δώσει απαντήσεις θα μπορεί να μας απαλύνει τα δύσκολα.\nΚαι για να έρθω στο δικό σας “μαζί”. Φοβόσαστε ότι μπορεί κάποια στιγμή να γίνει επανάληψη, τυποποίηση και μανιέρα; Θέλετε να δοκιμαστείτε και μέσα σ’ άλλες συνεργασίες ή σας καλύπτει απόλυτα η δική σας;\nΝ. Μ.: Δεν φοβόμαστε μην επαναληφθούμε, γιατί όταν θα νιώσουμε πως αυτό που κάνουμε είναι μια μανιέρα μας, πρώτα οι ίδιοι θα κάνουμε ένα διάλλειμα αναζητώντας καλλιτεχνική ανανέωση. Αυτή τη στιγμή εγώ καλύπτομαι απόλυτα από την συνεργασία μου με τα παιδιά και νιώθω πως δεν έχει εξαντληθεί ακόμα η χημεία μας.\nΓ. Ε.: Η σχέση μας – καλλιτεχνικά και προσωπικά – βασίζεται στην ειλικρίνεια. Μπορούμε να δημιουργούμε μαζί όσο νιώθουμε πως έχουμε πράγματα να πούμε. Αν κάποια στιγμή αποφασίσουμε να δώσουμε μια ανάσα στην καλλιτεχνική μας σχέση είμαστε τόσο σίγουροι για τη φιλία μας που θα το κάνουμε χωρίς δεύτερη σκέψη. Προς το παρόν περνάμε καλά. Οι άλλες συνεργασίες δεν συναντούν κλειστές πόρτες. Όλοι κάνουμε πράγματα και στηρίζουμε ο ένας τον άλλον όταν δοκιμάζεται σε κάτι νέο. Η βάση μας όμως είναι στο μαζί μας.\nΘ. Κ.: Ήδη κάνουμε διάφορες συνεργασίες με καλλιτέχνες που αγαπάμε, οι οποίες για μένα είναι κάτι σαν κοντινές συγγένειες στην δική μας οικογένεια. Επανάληψη τυποποίηση και μανιέρα μπορεί να έρθει μόνο όταν βαρεθούμε αυτό που κάνουμε και μας πει κάποιος “πάρε τόσα λεφτά για να κάνεις οπωσδήποτε δίσκο”. Προς το παρόν δεν έχουμε γίνει τόσο παραδόπιστοι και μου φαίνεται μακρινό κάτι τέτοιο. Ο χρόνος βέβαια θα δείξει ...\nΘεωρείτε ότι είστε αποκλειστικά εκπρόσωποι της γενιάς των 20+ ή ότι μιλάτε και στις μεγαλύτερες;\nΝ. Μ.: Τίποτα από τα δύο. Απλώς εκφραζόμαστε αυθόρμητα χωρίς να επιδιώκουμε να είμαστε αποκλειστικά εκπρόσωποι κάποιας γενιάς και χαιρόμαστε πολύ όταν εκτός από την δική μας γενιά, στο κοινό υπάρχουν άνθρωποι κάθε ηλικίας, μεγαλύτεροι ή μικρότεροί μας.\nΓ. Ε.: Θέλουμε να ελπίζουμε πως μιλάμε σε όποιον άνθρωπο δεν έχει πάρει διαζύγιο απ’ τη συγκίνησή του και δε φοβάται να αναμετρηθεί μαζί της. Στις παραστάσεις μας έρχονται και νέοι και μεγαλύτεροι και όλους τους συνδέει μια μυστική συγγένεια. Το βασικότερο είναι πως δε φοβούνται να αφεθούν στο συναίσθημα. Αγαπάμε τη συγκίνηση του κόσμου που έρχεται να μας δει, κι είναι η μόνη ηλικία που τους αναγνωρίζουμε.\nΘ. Κ.: Νομίζω ότι αν έρθει κανείς στα live μας θα διαπιστώσει ότι δεν υπάρχει αυτό που λέμε μέσος ακροατής της μουσικής μας. Είναι ένα σύνολο ανθρώπων από διάφορες ηλικίες, με διάφορες αισθητικές καταβολές και μορφωτικό επίπεδο που ποικίλλει.\nΗ Νατάσσα μου έχει πει, σε συνέντευξή της, ότι είναι αμιγώς έντεχνη τραγουδίστρια. Αυτή θα λέγατε ότι είναι, μέχρι τώρα, η κυρίαρχη ταυτότητά σας κι η κοινή συνισταμένη των τριών σας ή θα θέλατε να παρουσιάσετε κι άλλα απρόσμενα, μουσικά, στιχουργικά, ερμηνευτικά, πρόσωπα στο μέλλον;\nΝ. Μ.: Πάντα όταν χρησιμοποιώ τη λέξη “έντεχνο” δεν αναφέρομαι στη διάκριση του στυλ αλλά στην πρόθεση της δημιουργίας ενός τραγουδιού. Έντεχνη τραγουδίστρια είμαι γιατί τραγουδώ τραγούδια που, σύμφωνα πάντα με τη δική μου αντίληψη, έχουν την αγνή πρόθεση να συγκινήσουν. Έχουν στίχο, μουσική και ερμηνεία με καλλιτεχνικό αίτημα. Το ίδιο έντεχνο μπορεί να είναι κι ένα soul κι ένα ρεμπέτικο. Από αυτήν την άποψη είμαι αμιγώς έντεχνη τραγουδίστρια.\nΓ. Ε.: Προσπαθούμε να δημιουργούμε χωρίς ταμπέλες και περιορισμούς. Αν ένα τραγούδι ενεργοποιεί το μυστικό μηχανισμό της δικής μας – πρώτα απ’ όλα - συγκίνησης, τότε παίρνει το πράσινο φως. Τόσο απλά. Όλα τ’ άλλα έχουν να κάνουν με ιστορικούς ή κοινωνικούς διαχωρισμούς του τραγουδιού που επειδή χρησιμοποιούνται πια λίγο αυθαίρετα και καταχρηστικά, εγώ προσωπικά προτιμώ να τους αποφεύγω.\nΘ. Κ.: Το έντεχνο δεν είναι μουσική ταυτότητα. Είναι θέση και αντιμετώπιση της μουσικής, κυρίως ιδεολογική και αισθητική. Δεν περιλαμβάνει μουσικά είδη περιλαμβάνει μουσικά αιτήματα. Οπότε έχει ευελιξία μουσική, ηχητική, στιχουργική και ερμηνευτική και μια γκάμα απεριόριστη. Το έντεχνο είναι ένας από τους πιο αδικημένους και καταταλαίπωρους όρους. Το αγαπώ το έντεχνο τραγούδι γιατί είναι κουτσό, πληγωμένο και το έφτυσαν αυτοί που κάποτε το υπηρέτησαν και έκαναν με σημαία τους αυτό, βίλλες, πανάκριβα αυτοκίνητα και σωματοφύλακες.\n«Μέσα στην άδεια μας ζωή … Σ’ αυτήν την έρημη γωνιά που μας γεννήσαν». Όλοι το διαπιστώνουμε, το λέμε και συνεχίζουμε να γεννάμε παιδιά. Εσείς θέλετε να κάνετε οικογένεια και παιδιά;\nΝ. Μ.: Αυτή την ανάγκη, μάλλον, στη γεννά ο άνθρωπος που θα νιώσεις ότι θα ήθελες μαζί του να δημιουργήσεις οικογένεια και να μοιραστείς τα πάντα. Απουσία αυτού, δεν μπορείς να έχεις την επιθυμία για ένα τόσο σημαντικό βήμα ζωής και σε μια τέτοια ηλικία, αν και μεταξύ μας, δεν είμαστε και τόσο μικροί πια. Παρόλα αυτά, μπορώ να απαντήσω πως, ακόμα, δεν το έχω καν σκεφτεί.\nΓ. Ε.: Οικογένεια είναι οι άνθρωποι που επιλέγεις να έχεις δίπλα σου. Από αυτή την άποψη θα ήθελα να έχω όσο το δυνατόν περισσότερο καιρό γύρω μου τους ανθρώπους που επιλέγω και μπορούν να μου εξηγήσουν λίγο καλύτερα μερικά από τα γιατί αυτού του κόσμου.\nΘ. Κ.: Παιδιά να κάνω για να καλύψω τον ναρκισσισμό μου και την προσωπική μου φιλοδοξία όχι. Θα έκανα παιδιά και οικογένεια μόνο αν ήμουν σίγουρος ότι θα μπορούσα να εξασφαλίσω ότι θα κάνω μια οικογένεια σαν αυτή των γονιών μου. Και επειδή στους χαλεπούς καιρούς που ζούμε, που είναι γεμάτοι εγωισμό και αλαζονεία δύσκολα κοπιάζει κανείς για μια οικογένεια, θα προτιμήσω να το έχω μέσα μου ως ένα υψηλό ιδανικό.\n«Και μου βγαίνουν πάντα λίγοι ή μου βγαίνουνε πολλοί … Φοβάμαι πως χάνω το μέτρημα». Μου ’λεγε ένας φίλος, πως το πιο δύσκολο και περίπλοκο πράγμα στον κόσμο είναι οι ανθρώπινες σχέσεις. Έτσι είναι και χάνουμε το μέτρημα;\nΝ. Μ.: Είναι το πιο σπουδαίο και γι’ αυτό και το πιο δύσκολο. Άλλωστε όλα τα σπουδαία πράγματα στη ζωή, θέλουν αγώνα και κόπο. Το μέτρημα το χάνεις γιατί καμιά φορά αλλιώς τα υπολογίζεις και αλλιώς σου έρχονται, σκορπίζεσαι σε ανούσιες συναναστροφές και φθείρεσαι στο χρόνο. Η ανταμοιβή, όμως, αν κατορθώσεις να δημιουργήσεις μια ανθρώπινη σχέση ουσιαστική, σε οποιοδήποτε επίπεδο, νομίζω σε αποζημιώνει τελικά απόλυτα.\nΓ. Ε.: Έτσι πρέπει να ναι. Το ότι δεν απελπιζόμαστε και συνεχίζουμε όμως να δεχόμαστε ανθρώπους στη ζωή μας κάτι πρέπει να σημαίνει. Οι σχέσεις είναι δύσκολες όσο και αναπόφευκτες. Όλοι βρισκόμαστε στην αναζήτηση του ιδανικού. Στη διάρκεια αυτής της πορείας όμως αξιωνόμαστε μερικές πολύ ενδιαφέρουσες γνωριμίες. Ας το δούμε ως κάτι αισιόδοξο αυτό. Ακόμη κι αν στο τέλος ο απολογισμός βαραίνει στο μείον.\nΘ. Κ.: Όπως και οι οικογένεια έτσι και οι ανθρώπινες σχέσεις θέλουν κόπο και κανείς δεν είναι διατεθειμένος να κοπιάσει για τίποτα. Σήμερα επικρατεί το ότι αν δε μου κάνει κάτι που έχεις στην προσωπικότητά σου γιατί να μπω στον κόπο να ασχοληθώ με όλα τα άλλα και να δουλέψω τη σχέση μας με αυτά; Τα μαζεύω και φεύγω και στο τέλος φοβάμαι πως χάνω το μέτρημα αλλά στην πράξη βαρέθηκα να ασχοληθώ λίγο περισσότερο με τους ανθρώπους που πέρασαν.\n«Και κάθε τόσο που γεμίζει το φεγγάρι / βγάζω το λύκο πριν τον πάρουνε χαμπάρι / από τη νύχτα τους εκδίκηση να πάρει …». Πρέπει να βγάλουμε το λύκο από μέσα μας για να επιβιώσουμε;\nΝ. Μ.: Όταν χρειάζεται, ναι. Όλοι μας έχουμε έναν λύκο μέσα μας που πρέπει που και που να τον θυμόμαστε ...\nΓ. Ε.: Ο λύκος είναι κομμάτι μας. Η σκοτεινή πλευρά του εαυτού μας. Τον βγάζω έξω δε σημαίνει τον αποβάλλω. Σημαίνει πως κάποιες στιγμές τον αφήνω ελεύθερο να εκφραστεί, να πάρει αέρα, να διεκδικήσει αυτά που του αναλογούν. Ο “Λύκος” είναι ένα τραγούδι για την ελευθερία. Για το δικαίωμα στη θλίψη, το θυμό και τη διαφορετικότητα.\nΘ. Κ.: Για να επιβιώσουμε πρέπει να τον κρύψουμε καλά. Κι όσο πιο πολύ τον κρύβουμε όλοι αυτόν το λύκο και βγάζουμε κανένα άλλο ζωάκι από μέσα μας λιγότερο επιθετικό, τόσες πιο πολλές πιθανότητες έχουμε να τα βάλουμε με όλους αυτούς τους λύκους που κυκλοφορούν ανενόχλητοι και μανιασμένοι.\n«Είναι άγρια στις μέρες μας τα πράγματα». Και γίνονται και αγριότερα θα συμπλήρωνα. Παλιότερα το τραγούδι ακουγόταν στις μεγάλες ανοιχτές συναυλίες στα στάδια, στις απεργίες και στις διαδηλώσεις κι ο κόσμος από κάτω είχε υψωμένες τις γροθιές. Σήμερα πως μπορεί το τραγούδι να έχει πολιτική δράση;\nΝ. Μ.: Για μένα πολιτική είναι κάθε έκφανση της κοινωνίας. Ανάλογα με τις πολιτικές συνθήκες του τόπου που ζεις διαμορφώνεσαι και λειτουργείς και ατομικά και συλλογικά σε όλα τα επίπεδα. Ακόμα κι ο τρόπος που αντιμετωπίζεις την ερωτική σου σχέση έχει να κάνει μ' αυτή την ευρύτερη έννοια της πολιτικής. Άρα για μένα ακόμα και το πιο προσωπικό τραγούδι, με ή χωρίς υψωμένες γροθιές, όταν έχει ουσία, έχει επέκταση στην κοινωνία και πολιτική δράση.\nΓ. Ε.: Δε μπορεί. Τουλάχιστον όχι με την έννοια που ήταν κάποτε πολιτικό. Έχουν αλλάξει οι εποχές. Παλιά το τραγούδι μπορούσε να συντηρήσει μια φλόγα που είχαν ανάψει άλλες συνθήκες, ιδιαίτερες. Στις μέρες μας οι συνθήκες αυτές είναι μουδιασμένες. Όπως κι ο ίδιος ο κόσμος. Το τραγούδι είναι πια υπόκρουση σε μια ζωή που προχωρά με δικούς της τρελούς ρυθμούς. Είμαστε τυχεροί για τους λίγους που επιμένουν να αφουγκράζονται κομμάτια του εαυτού τους μέσα στα τραγούδια.\nΘ. Κ.: Υπόγεια και συνωμοτικά. Δεν υπάρχει το πολιτικό τραγούδι του σταδίου αλλά υπάρχει αυτό που μπορεί να ξεκινήσει μέσα στην παρέα με μια φοβισμένη φωνή η οποία μπορεί να δυναμώσει από στόμα σε στόμα και να γίνει η πιο βροντερή κραυγή ενάντια σε όλα αυτά τα βρώμικα πολιτικά παιχνίδια.\nΚαι για να πέσουν οι τίτλοι του τέλους στην κουβέντα μας, με τον τίτλο του δίσκου σας («Εισιτήρια διπλά»). Ακούγοντας το στίχο «σε εισιτήρια διπλά απ’ το σινεμά / που ’χω κρατήσει», με κάνατε να ανοίξω συρτάρια και να βρω τα δικά μου, προ 15ετίας, “διπλά εισιτήρια”, που ’χα κρατήσει από εξόδους στο σινεμά με τη νυν γυναίκα μου. Εκεί βρίσκεται τελικά το μυστικό άγγιγμα του καλού τραγουδιού, στο απλό και καθημερινό; Στη δύναμη δυο διπλών κιτρινισμένων εισιτηρίων;\nΝ. Μ.: Στο μυστικό του απλού και του καθημερινού. Στη δύναμη του ταξιδιού στο συνειδητό και στο υποσυνείδητο. Αν έχεις κρατήσει και τα εισιτήρια, ακόμα καλύτερα ...\nΓ. Ε.: Η αξία της ζωής μας βρίσκεται στα απλά και καθημερινά μικροπράγματα. Αυτά συνέθεταν από πάντα τις μεγαλύτερες υπαρξιακές αλήθειες της ανθρωπότητας. Συχνά το παραβλέπουμε αυτό. Αν με τα τραγούδια μας καταφέρνουμε έστω και να περάσουμε την υποψία ότι κάτι μικρό και φαινομενικά ασήμαντο μπορεί να προσδιορίζει έναν άνθρωπο, μια σχέση, μια κατάσταση, μια μνήμη, έχουμε εκπληρώσει το 100% των προθέσεων μας.\nΘ. Κ.: Το καλό τραγούδι κρύβεται μόνο στην ειλικρίνεια αυτού που το γράφει. Όσο είναι ειλικρινής και έντιμος απέναντι στα συναισθήματα και το γούστο του τόσο αυτό που καταθέτει θα είναι όμορφο και ουσιαστικό.\nA Aggela Archangel Music Bios EVA THE APPLES Facebook GEA MODE PLAGAL Marcos Jimenez Melios BalkanaMama Metallica On The Road Polis Art Cafe Voice Records mc Κωνσταντίνος Βούλγαρης Έλενα Γκατζά Έλληνες ΑΝΤΙΘΕΤΗ ΤΡΟΧΙΑ Αλέξης Σέρκος Βίκυ Καρατζόγλου Βαγγέλη Καζαντζής Βασίλης Αρχιτεκτονίδης Βασίλης Χαρδαλιάς ΓΙΩΡΓΟΣ ΚΑΡΑΔΗΜΟΣ Γιώργο Ψυχογιό Γιώργος Χατζηνάσιος Γρηγόρης Ασίκης Δημήτρης Παπαδημητρίου ΕΛΕΩΝΟΡΑ ΖΟΥΓΑΝΕΛΗ ΕΣΠΟ Η ΝΑΖΙΣΤΙΚΗ ΟΡΓΑΝΩΣΗ ΚΑΙ Η ΕΞΟΛΟΘΡΕΥΣΗ ΤΗΣ Ελεύθερη Έκφραση Εύα Κουμαριανού Ζαχαρίας Καρούνης Ζωής Τηγανούρια Ημέρες Queer Κινηματογράφου Ηρακλής Τριανταφυλλίδης ΘΕΜΗΣ ΑΔΑΜΑΝΤΙΔΗΣ Θέμης Καραμουρατίδης Θεοτοκάτος ΚΩΣΤΑΣ ΒΙΡΒΟΣ Κάβουρας Κακουλίδης Κότσιρας ΜΙΧΑΛΗΣ ΤΕΡΖΗΣ Μάνος Χατζιδάκις Μακρινά Ξαδέρφια Μιχάλης Εμιρλής ΝΑΝΑ ΜΟΥΣΧΟΥΡΗ ΝΕΕΣ ΓΥΝΑΙΚΕΙΕΣ ΦΩΝΕΣ ΑΓΑΠΗΜΕΝΕΣ Ξενάκη Οιστροστερόνη ΠΗΡΕ ΦΟΡΑ ΟΛΗ Η ΧΩΡΑ Παιδική Χορωδία Τυπάλδου Σταυρακάκης Στου χρόνου τις καταπακτές Τσέρτος Φ Φαλκ Ρίχτερ Χρήστος Οικονομίδης δημοσιογραφία


Η Φώφη κάνει μπίζνες. Όχι πόλεμο και κασέτες και στικάκια και τα πάντα θα στηρίξει...\nΗ Φώφη κάνει μπίζνες. Όχι πόλεμο και κασέτες και στικάκια και τα πάντα θα στηρίξει…\n24/06/2020 - 22:34μμ\nΣιγά τώρα μην τα θυμάται αυτά η Φώφη. Μητσοτάκης και ξερό ψωμί! Business, όχι πόλεμος.


Αντιπολίτευση Θέρμου: κλείνουν και τα Λουτρά Μυρτιάς | AgrinioNews\n«Η υποβάθμιση της περιοχής του Δήμου Θέρμου συνεχίζεται. Η κατηφορική πορεία δεν έχει σταματημό», αναφέρει σε ανακοίνωση του ο συνδυασμός της αντιπολίτευσης του Θόδωρου Κασόλα σημειώνοντας πως «κλείνουν και τα Λουτρά Μυρτιάς». Η ανακοίνωση του Συνδυασμού «Αξιοπιστία και Προοπτική για τον δήμο Θέρμου»:\nΚΛΕΙΝΟΥΝ ΚΑΙ ΤΑ ΛΟΥΤΡΑ ΜΥΡΤΙΑΣ!!!\nΗ υποβάθμιση της περιοχής του Δήμου Θέρμου συνεχίζεται. Η κατηφορική πορεία δεν έχει σταματημό.\nΣτα επτά χρόνια άσκησης εξουσίας απ΄ τη σημερινή διοίκηση και στα αρνητικά αυτής, μεταξύ πολλών άλλων, καταγράφονται:\nΗ μη επαναλειτουργία των Σφαγείων. Μία επένδυση του Δήμου, αρκετών χρημάτων, που αφέθηκε ανολοκλήρωτη παρά την ύπαρξη τροπολογίας που επέτρεπε την αδειοδότηση τους και αντίστοιχων προγραμμάτων που επέτρεπαν την χρηματοδότησή τους. Η σημερινή διοίκηση ….. μετέτρεψε τον χώρο των Σφαγείων σε αποθήκη.\nΤο κλείσιμο του Υποκαστήματος της Εθνικής Τράπεζας, με αποτέλεσμα κάτοικοι των όμορων περιοχών να μην έρχονται στο Θέρμο.\nΗ υποβάθμιση του υποκαταστήματος των ΕΛΤΑ. Αποχωρούν τρείς υπάλληλοι κι ήλθε ένας.\nΗ υπολειτουργία του Κέντρου Υγείας Θέρμου. Ενδεικτικά, ενώ υπάρχει ασθενοφόρο, δεν λειτουργεί τα βράδια λόγω έλλειψης οδηγού. Το βράδυ δηλαδή δεν μπορεί να ασθενήσει συμπολίτης μας.\nΗ αναστολή λειτουργίας των Λουτρών Μυρτιάς. Μία από τις ελάχιστες δίκες μας πηγές χρηματοδότησης του Δήμου, δεν μπορεί να λειτουργήσει, επειδή δεν διαθέτει το απαραίτητο σήμα λειτουργίας. Φυσικά δεν μιλάμε για χρηματοδότηση της προσπάθειας αξιοποίησης των Λουτρών Μυρτιάς από το πρόγραμμα Τρίτσης, αφού εμείς βρισκόμαστε μακριά ακόμη από την αδειοδότησή τους. Μετά από 7 χρόνια διοίκησης, αρχίζει και τώρα καταλαβαίνει η δημοτική αρχή, ότι για το κάθε θέμα χρειάζονται στοχευμένες κινήσεις και συγκεκριμένες ενέργειες. Στο τελευταίο Δ.Σ στις 28/04/2021 η δημοτική αρχή ομολόγησε ότι έπρεπε να χειριστεί διαφορετικά το θέμα, καθώς ως ότου υπάρξει νέα αδειοδότηση, τα λουτρά θα παραμείνουν κλειστά.\nΗ υποβάθμιση της αγροκτηνοτροφίας της περιοχής, που παραδοσιακά είναι η κύρια ενασχόληση των κατοίκων της. Οι αγρότες και οι κτηνοτρόφοι εγκαταλείφθηκαν, γιατί ενώ μπορεί ο Δήμος να καταθέσει πρόταση στο πρόγραμμα Τρίτσης για δημιουργία Αγροτικού δικτύου, παρ΄ όλα ταύτα η σημερινή διοίκηση δεν προτίθεται να κάνει κάτι τέτοιο.\nΗ μη αξιοποίηση πολλών επενδύσεων που έγιναν στο παρελθόν, οι οποίες αφέθηκαν αναξιοποίητες, π.χ. Πάρκο Κυκλοφοριακής Αγωγής κ.α.\nΌταν δεν υπάρχει όραμα και σχεδιασμός, δεν μπορεί να υπάρξει ανάπτυξη. Αντιπροσωπευτικό παράδειγμα ανυπαρξίας σχδισμού και στρατηγικής, το επιχειρησιακό πρόγραμμα του Δήμου, το οποίο αν και μετά από πρότασή μας ψηφίστηκε από το Δ.Σ. πριν από αρκετά χρόνια, αποφασίστηκε να χρηματοδοτηθεί μόλις στο τελευταίο Δ.Σ.\nΔυστυχώς όμως αυτές τις εγγενείς αδυναμίες, τις πληρώνει ακριβά ο τόπος, που χρόνο με το χρόνο στερείται του ενεργού ανθρώπινου δυναμικού του. Το κυριότερο όμως είναι ότι στερεύουν κι εξασθενούν συνεχώς και οι δυνατότητες ανάκαμψης, ενώ εκμηδενίζονται οι αναπτυξιακές προοπτικές.\nΠροηγούμενο: Άρση μέτρων: Τι ανοίγει τις επόμενες μέρες – Αναλυτικά όλες οι ημερομηνίες\nΕπόμενο: Χαλκιόπουλο: έβαλαν τα σκουπίδια στη θέση τους…


Προσοχή, μην κρατάτε την πόρτα ανοιχτή για να περάσει ένας άντρας... - Taxalia Blog - Θεσσαλονίκη\nΑς υποθέσουμε ότι περπατάτε προς το γραφείο και το αφεντικό σας, γένους αρσενικού, σας ακολουθεί από πίσω. Προσοχή, μην\nκρατάτε την πόρτα ανοιχτή για να περάσει γιατί αυτό, σύμφωνα με έρευνα, είναι μια κακή ιδέα Οι ψυχολόγοι Megan McCarty και Janice Kelly του Πανεπιστημίου Purdue, διαπίστωσαν ότι το άνοιγμα μιας πόρτας για έναν άντρα ψαλιδίζει την αυτοπεποίθησή του.\nΟι επιστήμονες, στο πλαίσιο της έρευνάς τους, ζήτησαν από άντρες του πανεπιστημίου να σταθούν μπροστά από ένα κτίριο του ιδρύματος,. Ακολούθως, άφησαν ορισμένους να περάσουν και σε μερικούς κράτησαν την πόρτα πριν διασχίσουν το κατώφλι. Στη συνέχεια, μια βοηθός τους σταματούσε και τους ζητούσε να απαντήσουν σε δυο ερωτήματα αναφορικά με την αυτοπεποίθησή τους, όπως: «αισθάνομαι ότι έχω μια σειρά από καλά στοιχεία ως χαρακτήρας» και, «μπορώ να καταφέρω σχεδόν ότι βάλω στόχο».\nΑπό τους 221 ανθρώπους που ρωτήθηκαν, οι 122 ήταν γυναίκες και 99 άντρες. Στους άντρες στους οποίους άνοιξαν την πόρτα, τα αποτελέσματα του τεστ ήταν απογοητευτικά, συγκριτικά με αυτούς που άνοιξαν μόνοι τους την πόρτα.\nΗ εξήγηση που δίνεται -γράφει το Business Insider- είναι ότι για τους άντρες είναι μη κοινωνικά αποδεκτό το να τους ανοίγουν την πόρτα, ενώ, σύμφωνα με τους ερευνητές, η ευγενική αυτή χειρονομία τους κάνει να αισθάνονται περισσότερο ευάλωτοι, καθώς αυτό είναι κάτι που γίνεται για τις γυναίκες.


VINTAGE ΝΥΦΙΚΟ ΧΤΕΝΙΣΜΑ - Η ΑΙΓΛΗ & Η ΔΙΑΧΡΟΝΙΚΗ ΟΜΟΡΦΙΑ. | ΝΎΦΗ | hairstylist,\nVintage νυφικο χτενισμα; Αν ψάχνετε για αίγλη και μια διαχρονική εμφάνιση για τον γάμο σας, τότε θα πρέπει να εξετάσετε το ενδεχόμενο να επιλέξετε από μια σειρά από vintage χτενίσματα γάμου. Ολοκληρώστε το look του γάμου σας με ένα χτένισμα που θα τα δένει όλα, προσθέτοντας μια πινελιά αριστοκρατίας που είναι δύσκολο να επιτευχθεί με άλλο τρόπο. Είτε χρειάζεστε vintage χτενίσματα γάμου για μακριά μαλλιά, μεσαίου μήκους ή κοντά μαλλιά, σίγουρα εδώ θα βρείτε αυτό που σας ταιριάζει.\nVINTAGE ΝΥΦΙΚΟ ΧΤΕΝΙΣΜΑ 30 ΠΡΟΤΑΣΕΙΣ ΝΑ ΕΠΙΛΕΞΕΙΣ.\nΑπό υπέροχα απαλά σινιόν μέχρι μπούκλες με ρετρό καρφίτσα, κυψέλες και κυματισμούς με τα δάχτυλα, υπάρχει το σωστό κομψό vintage γαμήλιο χτένισμα για κάθε νύφη. Λοιπόν, μείνετε μαζί μας καθώς σας οδηγούμε σε αυτό το ταξίδι στο παρελθόν. Μέσα από μια σειρά από εποχές που είναι τόσο διαχρονικές, είναι αδύνατο να τις ξεχάσουμε. Βρείτε τα vintage χτενίσματα γάμου για εσάς που θα ανατρέψουν την τάξη στο γάμο σας όσο πιο ψηλά γίνεται.\nVINTAGE ΝΥΦΙΚΟ ΧΤΕΝΙΣΜΑ ΑΠΟ ΤΗΝ ΕΠΟΧΗ ΤΟΥ ‘40.\nΑυτό το χτένισμα από τη δεκαετία του 1940 είναι μια εξαιρετική επιλογή για να συνδυαστεί με σχεδόν οποιοδήποτε στυλ νυφικού. Είναι μια κομψή, διαχρονική και σικ επιλογή που θα ταίριαζε τέλεια με μακριά ή μεσαίου μήκους μαλλιά.\nΈτσι, αν ψάχνετε για updos για γάμους με μακριά μαλλιά, αυτό μπορεί να είναι μόνο για εσάς. Θα μπορούσατε να επιλέξετε να το διαμορφώσετε με ένα στριφτό updo, ένα δάχτυλο με κυματισμό updo, βικτοριανές ανατροπές ή ακόμα και ένα κομψό top knot.\nΑυτό το χτένισμα είναι ευέλικτο και μπορεί να φιλοξενήσει μυριάδες εμφανίσεις. Συνδυάστε το με έντονο κόκκινο κραγιόν, νύχια και ίσως ακόμη και παπούτσια, και θα έχετε τη λαμπερή vintage εμφάνιση των ονείρων σας.\nΣΙΚΑΤΑ ΝΥΦΙΚΑ ΜΑΛΛΙΑ ΜΕ ΠΕΡΙΤΕΧΝΟ ΔΕΣΙΜΟ.\nΈνα χτένισμα από τα 60s που είναι τόσο αριστοκρατικό όσο και λαμπερό. Το μελίσσι είναι ένα από τα κορυφαία της λίστας μας με vintage νυφικά χτενίσματα. Ιδανικό για μεσαίου μήκους ή μακριά μαλλιά, μπορεί να φορεθεί με πολλούς διαφορετικούς τρόπους.\nΣτην κορυφή των μαλλιών, μεσαία ή πολύ πιο κάτω. Επίσης, μπορεί να μεταμορφωθεί σε χτένισμα μισό πάνω, μισό κάτω. Μια καλογραμμένη κυψέλη θα μεταφερει τους καλεσμένους σας σε μια άλλη εποχή.\nΠου θα θυμόμαστε πάντα ως εποχή αγάπης, ρομαντισμού και υπέροχων μοντέρνων στυλ. Το μελίσσι μπορεί να είναι ψηλό ή χαμηλό αν το επιθυμείτε. Συμπληρώστε το με ένα πέπλο και έχετε την τέλεια εικόνα.\nΚΟΜΨΟ ΧΤΕΝΙΣΜΑ ΜΕ ΑΞΕΣΟΥΑΡ.\nΤα περισσότερα νυφικά αξεσουάρ από τις περασμένες εποχές ήταν τολμηρά, όμορφα και όλα σχετικά με τον ρομαντισμό. Αν ψάχνετε να φορμάρετε τον εαυτό σας με vintage αξεσουάρ μαλλιών, τότε πρέπει να βρείτε αυτό που θα λειτουργήσει για εσάς και το χτένισμά σας.\nΑπό κορδέλες μέχρι μεταξωτούς φιόγκους, στέφανα λουλουδιών, καρφίτσες, μαργαριτάρια και στολίδια κεφαλής με κοσμήματα, έχετε πολλές επιλογές. Συνδυάστε ένα απλό νυφικό χτένισμα με ένα statement headpiece από κοσμήματα ή εξαιρετική δαντέλα. Και ίσως βρείτε τη vintage έκφραση σας με τον καλύτερο δυνατό τρόπο.\nΕίτε με vintage νυφικά χτενίσματα του 1950 είτε με οποιαδήποτε άλλη εποχή, είναι σίγουρο ότι θα βρείτε το κατάλληλο αξεσουάρ για εσάς.\nVINTAGE ΝΥΦΙΚΟ ΧΤΕΝΙΣΜΑ ΜΕ VANG.\nΕάν κάνετε έναν γάμο με vintage θέμα, τότε θα θέλατε τα πάντα να δένουν μεταξύ τους. Από τις vintage διακοσμήσεις του γάμου σας μέχρι το φόρεμά σας και, τελικά, τα μαλλιά σας.\nΓια μια εμφάνιση από τη δεκαετία του 1920, σκεφτείτε τα κύματα των δακτύλων, τα οποία είναι μια εξαιρετική επιλογή για κάθε μήκος μαλλιών. Δημιουργήστε αληθινή αίγλη με αυτή την υπέροχη εμφάνιση εμπνευσμένη από τον Γκάτσμπι που σίγουρα θα σας κερδίσει τις πιο τέλειες φωτογραφίες γάμου.\nΜε τζελ μαλλιών, ζεστό σίδερο, κλιπ μαλλιών και ζεστό σίδερο, μπορείτε να δημιουργήσετε την εμφάνιση που επιθυμείτε, μαζί με την κατάλληλη ατμόσφαιρα για την ιδιαίτερη μέρα σας.\nΣΙΝΙΟΝ ΑΠΟ ΤΗΝ ΠΑΛΙΑ ΕΠΟΧΗ.\nΕκτός από το ότι είναι εύκολο στη δημιουργία, ένα σινιόν είναι ένα διαχρονικό χτένισμα που είναι τόσο όμορφο, που πολλές νύφες το επιλέγουν τελικά. Μια εξαιρετική επιλογή για vintage νυφικά χτενίσματα για μεσαίου μήκους ή μακριά μαλλιά, το σινιόν μπορεί να διαμορφωθεί με διάφορους τρόπους.\nΜπορεί επίσης να φορεθεί με ή χωρίς πέπλο γάμου και αυτό δεν θα αφαιρέσει με κανέναν τρόπο την ομορφιά του.\nΜια πιο δημοφιλής επιλογή για γάμους από νύφες και ακόμη και καλεσμένους. Το σινιόν μπορεί να είναι κομψό, μπορεί να είναι ελαφρώς ακατάστατο, είναι ένα ευέλικτο χτένισμα. Είναι επίσης τέλειο για τα περισσότερα σχήματα προσώπου. Το σινιόν θα γράφει πάντα αριστοκρατικό.\nΝΥΦΙΚΑ HAIRSTYLES ΜΕ BOUFFANT.\nΤο bouffant είναι ένα άλλο χτένισμα που θα λάτρευαν οι νύφες τύπου ρετρό. Ανάλογα με το στυλ του φορέματός σας, μπορείτε να αποφασίσετε να είναι πολύ ψηλό, λίγο χαμηλό, να κρέμεται στα πλάγια ή καθόλου.\nΈνα bouffant είναι εκπληκτικό από μόνο του και συνήθως δεν απαιτεί πέπλο ή τεράστιο statement headpiece. Δεν θα χρειαστεί να παρακάνετε με αυτό το χτένισμα.\nΑπλώς συνδυάστε το με τα κατάλληλα σκουλαρίκια ή σετ κοσμημάτων και σίγουρα θα εντυπωσιάσετε τους καλεσμένους σας αλλά και τον σύντροφό σας.\nRETRO ΝΥΦΙΚΟ ΧΤΕΝΙΣΜΑ ΜΙΣΑ ΠΑΝΩ - ΜΙΣΑ ΚΑΤΩ.\nΓια vintage νυφικα χτενίσματα έχουν πολλά που μπορείτε να κάνετε. Αυτή η ευέλικτη επιλογή σας δίνει τόσες πολλές εναλλακτικές, που θα μπορούσε να είναι δύσκολο να διαλέξετε.\nΔημιουργείτε bouncy waves σε συνδυασμό με ένα ρετρό updo ή ένα half updo με ανατροπές στην κορυφή και κυματισμούς από κάτω; Συνδυάστε ρολά με τις πιο χαριτωμένες μπούκλες ή μια αριστοκρατική, κομψή αλογοουρά με άνετες μπούκλες.\nΘα μπορούσατε να επιλέξετε για το χτένισμα να είναι πάνω, ή ακόμα και στο πλάι. Απλώς βρείτε το κατάλληλο headpiece ή vintage αξεσουάρ για να ολοκληρώσετε την εμφάνιση και να τα συγκεντρώσετε όλα.\nVINTAGE ΝΥΦΙΚΟ ΧΤΕΝΙΣΜΑ ΜΕ ΠΕΠΛΟ.\nΤο πιο διασκεδαστικό μέρος μιας vintage γαμήλιας εμφάνισης είναι τα νυφικά πέπλα. Όμορφα, ενδιαφέροντα και δημιουργικά πέπλα που μπορούν να μεταμορφώσουν πλήρως την εμφάνισή σας και να σας μεταφέρουν σε μια διαφορετική εποχή.\nΌταν επιλέγετε τα πέπλα σας, θα πρέπει επίσης να λάβετε υπόψη τα vintage χτενίσματα με πέπλο που εσείς αποφασίζετε. Αυτό θα βοηθήσει πολύ στη λήψη αποφάσεων και για το πέπλο. Από wispy lace drop veils που ταιριάζουν με σχεδόν κάθε νυφικό χτένισμα.\nΣε πιο κοντά πέπλα που ταιριάζουν υπέροχα με φορέματα με μήκος λίγο πιο κάτω από το γόνατο. Σε ρομαντικά μακριά πέπλα από την Ισπανία του 17ου αιώνα. Ένα θέμα σχετικά με τα vintage πέπλα γάμου θα ήταν ελλιπές χωρίς να αναφέρουμε το πέπλο του κλουβιού ή το πέπλο του καπέλου Juliet της δεκαετίας του 1950.\nΝΥΦΙΚΟ ΧΤΕΝΙΣΜΑ ΜΕ ΟΓΚΟ.\nΈνα χτένισμα είναι ένα κλασικό που θα ήθελε κάθε νύφη για τον γάμο της. Σχεδιάζεται εύκολα με κάθε τύπο νυφικού ή ακόμα και σχήμα προσώπου. Υπάρχουν πολλές επιλογές για αυτό το χτένισμα. Από φουσκωμένες αλογοουρές μέχρι σινιόν, πλαϊνά, κεντρικά και ακόμη περισσότερα.\nΜε απλά κόλπα, όπως το να χτενίζετε τμήματα των μαλλιών σας προς τα εμπρός, παρόλο που τα πιάνετε προς τα πίσω, και να δένετε τα μαλλιά σας χαλαρά, μπορείτε να δημιουργήσετε μια εμφανιση.\nΑυτό το glam της δεκαετίας του 1960 είναι ένα από αυτά που έχει ξεπεράσει τον χρόνο και μας ακολούθησε μέχρι σήμερα λόγω της γοητείας, της ομορφιάς και της κλάσης του. Συνδυάστε ένα όμορφο χτένισμα με μια κορδέλα ή ένα statement κομμάτι και θα έχετε τη λαμπερή εμφάνιση που θέλετε να πετύχετε.\nΜια vintage αλογοουρά είναι καλύτερο να διαμορφωθεί με περισσότερο όγκο από πάνω από ό,τι θα είχατε συνήθως. Είτε για μακριά vintage νυφικά χτενίσματα, η αλογοουρά είναι τέλεια. Διακοσμήστε με ένα λαμπερό στολίδι, δαντέλα ή λουλούδια και είστε έτοιμοι.\nΤα vintage νυφικά χτενίσματα δεν είναι ποτέ εκτός μόδας και μερικές φορές είναι η τέλεια επιλογή για μια νύφη με προσωπικότητα. Η αίγλη και η διαχρονικότητά τους τα κάνουν τόσο ελκυστικά και όμορφα. Το κλειδί είναι απλώς να μην το παρακάνετε και θα έχετε αυτή την αιώνια και μοντέρνα εμφάνιση που προσπαθείτε να δημιουργήσετε. Ένα άλλο μυστικό θα ήταν να το συνδυάσετε με μοντέρνα στοιχεία, ώστε να είναι μέρος του γενικού σας θέματος. Λοιπόν ποιο είναι το αγαπημένο σας vintage νυφικο χτενισμα;


Κορονοϊός Γιαννιτσά: Τουλάχιστον 10 κρούσματα σε εργοστάσιο [vids] - Prisma Radio\nHomeΕλλάδαΚορονοϊός Γιαννιτσά: Τουλάχιστον 10 κρούσματα σε εργοστάσιο [vids]\nΚορονοϊός Γιαννιτσά: Τουλάχιστον 10 κρούσματα σε εργοστάσιο [vids]\nΑνησυχία στα Γιαννιτσά, καθώς σύμφωνα με πληροφορίες του Open Tv, τουλάχιστον 10 εργαζόμενοι σε εργοστάσιο έχουν εντοπιστεί θετικοί στον κορονοϊό. Το ρεπορτάζ αναφέρει ότι ορισμένοι εξ αυτών μεταφέρθηκαν σε νοσοκομεία της Βόρειας Ελλάδας. Ήδη έχει κινηθεί η διαδικασία ιχνηλάτησης των επαφών τους, όπως ορίζει το πρωτόκολλο του ΕΟΔΥ. Το εργοστάσιο προχώρησε στην απαραίτητη απολύμανση όλων των χώρων.\nΥπενθυμίζεται ότι συνολικά χθες Δευτέρα, 7 Σεπτεμβρίου, καταγράφηκαν συνολικά 156 κρούσματα στη χώρα. Στην Αττική εντοπίστηκε πάνω από το 60% των νέων κρουσμάτων. Συγκεκριμένα, τα 101 από τα 156. Από το σύνολο των νέων μολύνσεων, τα 14 είναι «εισαγόμενα». Τα 19 συνδέονται με συρροές, ενώ τα 12 αναφέρουν πρόσφατο ταξίδι στο εσωτερικό της χώρας.\nΣύψας: Θα είναι δύσκολος χειμώνας\nΓια το άνοιγμα των σχολείων τη Δευτέρα 14 Σεπτεμβρίου κάτω από τις νέες συνθήκες εν μέσω της πανδημίας του κορονοϊού, γα τον υψηλό αριθμό κρουσμάτων, αλλά και για τον δύσκολο χειμώνα που έχουμε μπροστά μας, μίλησε στην πρωινή εκπομπή του ΑΝΤ1 ο καθηγητής Λοιμωξιολογίας, Νίκος Σύψας.\n«Το άνοιγμα των σχολείων πιέζει λίγο τον δείκτη μετάδοσης. Η μικρή αυτή πίεση είναι ελάχιστη και δεν μας ανησυχεί. Είμαστε σε ένα ‘πλατό’ της πανδημίας. Δεν έχουμε τη λεγόμενη επιθετική φάση, δηλαδή να έχουμε κάθε ημέρα διπλάσια κρούσματα. Έχουμε σταθερό αριθμό τον τελευταίο καιρό. Τώρα που δεν έχουμε κινητικότητα του πληθυσμού, επέστρεψαν από τις διακοπές, ελπίζουμε σε μια ύφεση. Τα στοιχεία με τα κρούσματα κορονοϊού αφορούν επιδημιολογικά 10 με 15 ημέρες πριν. Ο κόσμος δεν πρέπει να εφησυχάζει», τόνισε μεταξύ άλλων ο κ. Σύψας.\n«Σιγά-σιγά τα παιδιά θα μπουν σε μια κανονικότητα με τη χρήση της μάσκας. Όλα θα πάνε καλά. Τόσο οι γονείς όσο και οι παππούδες πρέπει να προσέχουν», σημείωσε ο ίδιος. «Ασφαλώς θα είναι δύσκολος ο χειμώνας, δεν ξέρουμε ποια θα είναι η ένταση του κορονοϊού ούτε της γρίπης, που κάθε χρόνο μεταβάλλεται. Πρέπει να ετοιμαζόμαστε για το χειρότερο σενάριο και να ελπίζουμε ότι θα έρθει το καλύτερο σενάριο και τα πράγματα θα είναι ήπια», σχολίασε σχετικά με την εξέλιξη της πανδημίας.\nΜπλόκο από το Ευρωπαϊκό Δικαστήριο στον διορισμό του Αθανασίου Ράντου


Ευαγγελία Τσιορλίδα: το ραδιόφωνο, η θάλασσα και το surf την κάνουν ευτυχισμένη\nΜε αφορμή την Παγκόσμια Ημέρα Ραδιοφώνου (13/2) μιλήσαμε με την Ευαγγελία Τσιορλίδα, για την αγάπη της για το ραδιόφωνο και τα αθλήματα, τον έρωτά της με τη θάλασσα και τα Νότια Προάστια και για το πώς είναι πάντα τόσο χαρούμενη και θετική.\nΈνα μεσημέρι Ιανουαρίου, με κρύο τώρα, όχι αστεία, πάω στην παραλία της Βάρκιζας να συναντήσω την Ευαγγελία. Με το που τη βλέπω με κολάν και φουτεράκι τη ρωτάω το γνωστό “Μα καλά δεν κρυώνεις;”. Παιδιά, δεν κρυώνει! Να φανταστείτε ότι την συνάντησα, είχε μόλις τελειώσει το τρέξιμο στην παραλία και είχε κάνει και μια βουτιά. Ξαναλέω Ιανουάριο μήνα. Εγώ εντομεταξύ, με πουλόβερ και παλτό.\nΠοια είναι όμως η Ευαγγελία Τσιορλίδα. Είναι μια γλυκύτατη και χαμογελαστή κοπέλα, που -κι όμως- μεγάλωσε σαν αγοροκόριτσο, λατρεύει τη γυμναστική και τα σπορ, έχει αδυναμία στο surf, το beach volley και το skate, είναι ραδιοφωνική παραγωγός, αγαπάει όσο τίποτα τη θάλασσα, ζει σαν νομάς και δεν θα μπορούσε να φύγει από τα Νότια!\nΗ εμπειρία της στο ραδιόφωνο\nΤην Ευαγγελία την ακούω κάθε πρωί στο ραδιόφωνο, στον Music 89,2, 10.00 με 13.00 και μου φτιάχνει τη μέρα. Η θετική αύρα και η χαρά που σου αποπνέει, ακόμα και μέσα από το ραδιόφωνο, είναι φοβερή. Είναι σαν να νιώθεις έτσι όπως οδηγάς, ή όπως κάθεσαι στο γραφείο και δουλεύεις, ότι κάποιος σου χαμογελάει. Και δεν μπορείς, παρά να χαμογελάσεις και εσύ. Η ενέργειά της είναι μεταδοτική.\nH Ευαγγελία ήταν πάντα παιδί της τηλεόρασης. Δούλευε στην τηλεόραση από τα 18 της, σε ψυχαγωγικές εκπομπές, σε αθλητικά, talent show, reality, survivor, τηλεπαιχνίδια, σε ό,τι μπορείς να φανταστείς. Πάντα όμως της άρεσε το ραδιόφωνο. Είχα κάνει στη σχολή μόνο και ποτέ ξανά. Μετά κάποια στιγμή, όταν ήμουν στο Mad TV παράλληλα συνεργάστηκα με τον Γιώργο Λιάγκα και ήμασταν μαζί στην Λάμψη, αλλά ήμασταν τρία άτομα. Από τότε άρχισε να μου αρέσει η διαδικασία και το ραδιόφωνο ως μέσο. Το θεωρώ πολύ ωραίο μέσο και έχει και αυτό το ρομαντικό, ότι χτίζεις εικόνες και σκέφτεσαι πώς είναι αυτός που ακούς καθημερινά. Εκείνη τη στιγμή που ακούς κάποιον, χτίζεις μια ιστορία στο κεφάλι σου.”\nΤο καλοκαίρι του 2017 ο κόσμος του ραδιόφωνου άνοιξε για την Ευαγγελία. Ο Music, ένας σταθμός που άκουγε η ίδια, της έκανε πρόταση για συνεργασία.\n“Μου ταιριάζει πολύ ο Music, γιατί αρχικά μου αρέσει η playlist και ύστερα το γεγονός ότι ψάχνουν και βρίσκουν συνεχώς καινούργια τραγούδια και νέες μεταδόσεις. Μου αρέσει να ακούω και να ανακαλύπτω κάτι καινούργιο. Μιλούσαμε, λοιπόν, με τον Music και έλεγα μακάρι να κάτσει, αφού είμαι και ακροάτρια και είναι ένας σταθμός που ταιριάζει στο προφίλ μου. Τα συμφωνήσαμε, τα κλείσαμε και ξεκίνησα. Ήταν το τέλειο για εμένα. 10-1 κάθε πρωί μόνη μου, παρέα με τον ηχολήπτη μου που κάνουμε πολύ καλή παρέα και φυσικά με τους ακροατές μου.”\n“Το ραδιόφωνο ήταν ίσως ό,τι καλύτερο μου συνέβη την τελευταία χρονιά. Περνάω όμορφα, είμαι ευτυχισμένη. Πάω για δουλειά και γελάω.”\nΗ Ευαγγελία είναι η χαρά της ζωής. Αποπνέει μια θετική ενέργεια, χαμογελάει συνεχώς και προτιμάει στη ζωή της να αντιμετωπίζει τις καταστάσεις με καλή διάθεση και γέλιο. Και εδώ που τα λέμε, έχει δίκιο.\n“Με το που ξυπνάω, δεν είμαι από τους ανθρώπους που θα σου πουν θέλω καφέ για να λειτουργήσω. Με το που ανοίξει το μάτι, καλημέρα και χαμόγελο. Ό,τι και να συμβαίνει. Όλοι κατά καιρούς περνάμε δυσκολίες, έχουμε άγχος, δεν είναι όλα ρόδινα στη ζωή κανενός, αλλά εγώ προτιμώ να το αντιμετωπίζω με χιούμορ και καλή διάθεση και ό,τι γίνει έγινε.”\nΠώς γεννήθηκε η αγάπη για το surf\nΈχει δοκιμάσει ποδόσφαιρο, μπάσκετ, βόλεϋ, τένις, ορειβασία, ελεύθερη πτώση αλλά δεν την κράτησαν. Μετά το σχολείο ξεκίνησε αμέσως το Πανεπιστήμιο, μετά πρακτική και μπήκε πολύ γρήγορα στο κομμάτι της δουλειάς και για επτά χρόνια είχε εγκλωβιστεί σε αυτό.\n“Για επτά περίπου χρόνια, δεν είχα χρόνο για τον εαυτό μου. Έγινα λίγο δέσμια της καριέρας και είχα αφοσιωθεί αποκλειστικά σε αυτό. Πήγαινα 2 φορές την εβδομάδα γυμναστήριο, αλλά δεν έκανα κανένα χόμπι. Κάποια στιγμή, όταν χτύπησε και η κρίση στην Ελλάδα, η πραγματικότητα άλλαξε και οι δουλειές που προσφέρονταν ήταν πάρα πολλές ώρες με πολύ λίγα χρήματα. Εκεί έφαγα ένα ταρακούνημα και ήταν ένα πολύ κομβικό σημείο για εμένα. Όλα αυτά τα χρόνια είχα χάσει στιγμές με φίλους, δεν γιόρταζα ποτέ γιορτές και γενέθλια, δούλευα πάντα, δεν πήγαινα ποτέ σε εκδρομές που πήγαιναν οι φίλοι μου, δεν μπορούσα να πάω για φαγητό και να ξενυχτήσω. Είχα αφοσιωθεί στη δουλειά. Εκεί αποφάσισα να απέχω και να κάνω πράγματα για τον εαυτό μου.”\nΠήρε ένα χρόνο off από το κομμάτι της δημοσιογραφίας και εκεί άρχισε να ζει. Ξεκίνησε να δουλεύει ως υπεύθυνη σε μαγαζιά εστίασης για να βρει χρόνο να κάνει όλα όσα ήθελε και να αφιερώσει περισσότερο χρόνο στον εαυτό της. Κάτι που είχε χάσει όλα αυτά τα χρόνια.\n“Μου έλειπε η δουλειά μου, το σκεφτόμουν, αλλά δεν μπορώ να κάνω κάτι απλά για να το κάνω χωρίς να με γεμίζει. Έτσι έμεινα συνειδητά εκτός τηλεόρασης. Εκεί ξεκίνησα να ζω. Ξυπνούσα το πρωί με το πάσο μου, έτρωγα το πρωινό μου, πήγαινα στην παραλία και έτρεχα, βούταγα, τότε ξεκίνησα να είμαι και χειμερινή κολυμβήτρια. Ήταν ένα πολύ μεγάλο μάθημα για μένα, γιατί κατάλαβα ότι πρέπει να έχεις μέτρο στη ζωή σου και χρόνο για σένα και τους φίλους σου. Εμένα με είχε ρουφήξει η καριέρα και δεν το καταλάβαινα. Αλλά αποφάσισα ότι δεν ήθελα πλέον να χάνω στιγμές από τη ζωή μου. Έτσι μπήκε στη ζωή μου το surf, το βόλεϋ και το skate.”\nΗ Ευαγγελία που δεν είχε ζωή, ξαφνικά άρχισε να λέει ναι σε προτάσεις, να φεύγει στο βουνό εκδρομές, να βγαίνει, να πηγαίνει ταξίδια και να δίνει ευκαιρίες σε νέα πράγματα και δραστηριότητες, που τη γεμίζουν, όπως το surf.\n“Στη αρχή δεν πίστευα ότι μπορεί να κάνει κανείς surf στην Ελλάδα. Όμως υπάρχουν πολύ ωραία spots, στη Βουλιαγμένη, στη Βάρκιζα, στην Πελοπόννησο, στην Κρήτη, στην Ικαρία. Αλλά πρέπει να έχεις το χρόνο και να ταξιδεύεις.“\nΜια μέρα λοιπόν, με πολλά νεύρα και ένταση στη δουλειά, η Ευαγγελία πήγε στην παραλία, να κάνει το μπάνιο της και να χαλαρώσει από μια δύσκολη μέρα.\n“Πήγα στις 7 το απόγευμα στην παραλία της Βάρκιζας, μπαίνω να κολυμπήσω και βλέπω ότι είχε κυματάκια. Τότε βλέπω ένα σκασμό άτομα, να έχουν πάρει σανίδια και να παίζουν με τα κύματα. Βλέπω και κάτι φίλους μου να μου φωνάζουν να πάρω ένα σανίδι και να πάω και εγώ. Δεν ήξερα τι να κάνω. Προσπάθησα όταν έρθει το κύμα να σηκωθώ πάλευα με το σανίδι και ήρθε ένα κύμα που με έσυρε μέχρι έξω στην ακτή. Ε εκεί έπαθα σοκ. Η αίσθηση, η ταχύτητα που ανέπτυξε, αυτό που αισθανόμουν από κάτω από το νερό. Εκεί κλείδωσε και είπα ότι αυτό θέλω να το μάθω.”\nΜέχρι τον Οκτώβρη που έκλεινε το Yabanaki στη Βάρκιζα, πειραματιζόταν μόνη της με το σανίδι και τα κύματα. Όλα τα έμαθε μόνη της εκ πείρας, σιγά σιγά. Αφού της άρεσε τόσο πολύ, αποφάσισε να κάνει μαθήματα και να μάθει κανονικά surf. Το καλοκαίρι που ήρθε, πήγε στην Ικαρία μόνη της με αυτόν τον σκοπό.\n“Πήγα για 11 μέρες μόνη μου στην Ικαρία, νοίκιασα ένα σπίτι και αφιερώθηκα στο surf. Έκανα μαθήματα με φίλους μου, πέρασα καταπληκτικά και αγάπησα ακόμα περισσότερο το surf. Ήταν ένα από τα πιο ευτυχισμένα καλοκαίρια μου. Ξυπνούσα στις 7 το πρωί, χωρίς ξυπνητήρι, έτρωγα πρωινό και κατηφόριζα προς την παραλία. Έτσι ξεκινούσε μια τέλεια μέρα. Έμπαινα στο νερό, έβγαινα, έκανα surf, έτρωγα, χαλάρωνα, τα έλεγα με τα παιδιά και ξαναέκανα surf. Περνούσα όλη μου την ημέρα στη θάλασσα.”\nΣτην Ικαρία της μπήκε για τα καλά το μικρόβιο του surfing και συνειδητοποίησε ότι αυτό ήταν κάτι που ήθελε να ασχοληθεί. Γύρισε στην Αθήνα και το συνέχισε. Φόρτωνε το αυτοκίνητό της με το σανίδι της και έκανε εκδρομές για να βρει το “τέλειο κύμα”.\nΗ φύση, η θάλασσα και τα Νότια\nΕάν δεν έμενε στην Αθήνα, η Ευαγγελία θα μπορούσε άνετα να μείνει στην Ικαρία ή την Κρήτη.\n“Τα τελευταία χρόνια που έχω στραφεί προς τη φύση, διαπιστώνω ότι μου αρέσουν πολύ τα μέρη όπως η Ικαρία και η Κρήτη. Είμαι παιδί που μου αρέσει η πόλη, η πολυκοσμία και ο πολιτισμός, αλλά αν δεν έκανα αυτήν τη δουλειά ή αν μου έλεγε κάποιος να φύγω από την Αθήνα και να μείνω κάπου αλλού, κάνοντας κάτι που μου εμπνέει και να με εκφράζει, θα έφευγα. Αρκεί να είχε θάλασσα.”\nΔεν θα μπορούσε να μένει Βόρεια -αφού δεν έχει θάλασσα, αλλά εάν δεν έμενε στα Νότια, θα μπορούσε να μείνει στην Πλάκα, στα Αναφιώτικα, επειδή μοιάζει σαν νησί.\n“Τα Νότια, είναι ένας όμορφος τόπος. Όπου και να κοιτάξεις, βλέπεις ωραίες εικόνες.”\nΗ νομαδική ζωή\n“Είμαι σαν νομάς. Βαριέμαι εύκολα και μου αρέσει να αλλάζω παραστάσεις. Βάζω πάντα ψηλά τον πήχη και μου αρέσει να ζω κι άλλες εμπειρίες, κι άλλα σκηνικά. Θέλω να ζω πολλά και διαφορετικά πράγματα. Δεν θα μπορούσα ποτέ να δουλεύω ως γραμματέας ή ως δασκάλα σε σχολείο. Για αυτό και διάλεξα τη δημοσιογραφία. Οι συνθήκες αλλάζουν καθημερινά. Και ήμουν από πιτσιρίκι πολύ παρατηρητική. Μου άρεσε να ψάχνω και να ερευνώ. Ήθελα να γίνω δημοσιογράφος από το δημοτικό. Και είμαι άνθρωπος που όταν κουμπώνει κάπου, δεν αλλάζει. Άμα μου μπει κάτι στο μυαλό, πρέπει να γίνει η γη τετράγωνη για να μου το βγάλεις.”\nΗ φύση και η θάλασσα την ηρεμούν όσο τίποτα. Της αρέσει να παίρνει ένα καφέ στο χέρι, να πηγαίνει στην Ωκεανίδα, στη Βουλιαγμένη ή στη Βάρκιζα, στη θάλασσα και να χαζεύει το ατέλειωτο μπλε.\n“Με βοηθάει να αντιμετωπίζω καλύτερα την καθημερινότητα. Hρεμώ, κάθομαι μόνη μου και απολαμβάνω τον καφέ μου και τη θάλασσα. Με βοηθάει πολύ και στην ενέργειά μου. Αντλώ ενέργεια από τον ήλιο, τη θάλασσα, τον ουρανό. Και μετά έχω να δώσω ενέργεια και στους άλλους. Αν έρθεις σε επαφή με τη φύση, θα είσαι άλλος άνθρωπος. Είναι ψυχοθεραπεία.”\nΑνακάλυψε λίγο αργά την αγάπη της για τη φύση, αλλά ποτέ δεν είναι αργά.\n“Εάν μπορούσα να στήσω μια καλύβα πάνω στη θάλασσα, θα το έκανα. Έχει αλλάξει όλος ο τρόπος σκέψης μου και η ζωή μου. Παλιότερα γύριζα σπίτι, είχα άγχος, δεν μπορούσα να κοιμηθώ. Πλέον, για κάποιο μαγικό λόγο, όταν τελειώσει η δουλειά, πάω στη θάλασσα και σβήνουν τα πάντα. Με τραβάει σαν μαγνήτης.”\nΗ σχέση της με τον αθλητισμό: μια κολόνια που κρατάει χρόνια\n“Από πιτσιρίκι δοκίμαζα τα πάντα. Μεγάλωσα σαν αγοροκόριτσο και έπαιζα μπάλα με τα αγόρια στο σχολείο. Όποτε πηγαίναμε στο χωριό της μαμάς ή του μπαμπά, επειδή όλα τα κοριτσάκια ήταν ή πολύ μικρά ή πολύ μεγάλες για να παίξω μαζί τους, κατέληγα να παίζω με τα αγόρια μπάλα ή κυνηγητό. Αλλά ήμουν το μόνο κορίτσι στην παρέα. Κυκλοφορούσα με φόρμες σκισμένες στα γόνατα και μια μπάλα στο χέρι. Στο δημοτικό, την ώρα της γυμναστικής, ήθελα να παίξω, όπως καταλαβαίνεις, ποδόσφαιρο με τα αγόρια. Και η δασκάλα με έβαζε να παίζω με τα κορίτσια σκοινάκι και μήλα. Και μένα το μάτι μου όλο έπαιζε προς τη μπάλα. Όποτε έφευγε λίγο από το προαύλιο, εγώ πήγαινα να παίξω με τα αγόρια και ερχόταν να με μαζέψει πάλι.”\nΣήμερα η Ευαγγελία παίζει beach volley -που την χάνεις που τη βρίσκεις βρίσκεται σε μια παραλία, χειμώνα καλοκαίρι- βόλεϋ σε γυναικεία ομάδα, κάνει skate, εννοείται surf -που είναι η μεγάλη της αγάπη- και της αρέσει πολύ το τρέξιμο. Και οι δραστηριότητές της είναι βασικό κομμάτι της μέρας της.\nΗ μουσική μπορεί να της φτιάξει τη διάθεση σε χρόνο dt\n“H διάθεσή μου μπορεί να ανέβει ακούγοντας ένα τραγούδι. Έχει τύχει να πάω στη δουλειά με νεύρα, μπαίνω στο σταθμό και ακούω ένα από τα αγαπημένα μου τραγούδια και λέω στον Καραμπατζάκη, τον ηχολήπτη μου, να ανεβάσει τη φωνή. Ειλικρινά, μέσα σε ένα λεπτό μου άλλαξε η διάθεση, ότι είχα στο κεφάλι μου το ξέχασα, χαμογέλασα και άρχισα να χοροπηδάω μέσα στο στούντιο.”\nΑκούει τα πάντα -εκτός από heavy metal- όχι πολλά ελληνικά. Η αγάπη της είναι η ροκ μουσική, hip-hop και rnb. Ένα φεγγάρι είχε και τρέλα με την κλασσική μουσική. Άκουγε όπερα, αλλά έχει περάσει και τέλεια σε πανηγύρι στην Ικαρία.\nΌπως σας είπα, το να ακούω την Ευαγγελία τα πρωινά μου φτιάχνει και εμένα το κέφι. Βοηθάει, βέβαια, όπως μου είπε, και το κλίμα που επικρατεί στο σούντιο. Είναι ένα παρεάκι, μια οικογένεια, χωρίς αντιζηλίες και μιζέρια, μια ομάδα που στηρίζει ο ένας τον άλλον. Πάει κάθε πρωί στη δουλειά με χαμόγελο. Είναι πρώτα ευχαρίστηση και μετά δουλειά.\nAll in all, η Ευαγγελία είναι η χαρά της ζωής, χαμογελαστή και γλυκιά, πολύ απλή, δείχνει σαν να έχει βρει το νόημα της ζωής της και βρίσκει την ευτυχία στα απλά και μικρά πράγματα της ζωής. Αυθεντική, ειλικρινής και to the point, ένα κορίτσι που άλλαξε τη ζωή της για να έχει χρόνο για τον εαυτό της. Ένα θυληκό αγοροκόριτσο, που έχει μεγαλώσει σε μια πολύ δεμένη και αγαπημένη οικογένεια, που ακόμα της αρέσει να περνάει χρόνο μαζί τους. Ένα θετικό πλάσμα με τεράστια αγάπη προς τη φύση και τη θάλασσα και γεμάτη ενέργεια, που μπορεί να στη μεταδώσει σε δευτερόλεπτα.\nΈνας Ιταλός μάς λέει πως τρώμε την αυθεντική ιταλική πίτσα


Φήμες θέλουν το Honor Note 9 με dual camera και μπαταρία 4600mAh\nΗ θυγατρική εταιρεία της Huawei, Honor, μας έχει δώσει μέχρι στιγμής πολλές και καλές συσκευές σε αρκετά καλές τιμές. Και την περίοδο αυτή βρισκόμαστε σε κατάσταση αναμονής του επόμενου flagship της εταιρείας μετά τα πολύ πετυχημένα Honor 8 και Honor Note 8. Η ονομασία της νέας συσκευής λογικά θα είναι Honor Note 9, αν και ακόμα δεν υπάρχει κάποια επίσημη ανακοίνωση.\nΑν κρίνουμε από την περσινή χρονιά, το Honor Note 9 παρουσιάστηκε επίσημα τον Αύγουστο του 2016. Γιατί όχι λοιπόν μέσα στον μήνα που διανύουμε να μην έχουμε τα αποκαλυπτήρια του Honor Note 9?\nΠάντως μέχρι την επίσημη παρουσίαση, όποτε αυτή και αν πραγματοποιηθεί, ας αρκεστούμε σε κάποιες τελευταίες πληροφορίες αναφορικά με το Note 9, σύμφωνα με τις οποίες η συσκευή θα διαθέτει τεράστια μπαταρία 4600mAh, 100mAh περισσότερα δηλαδή από τον προκάτοχό της.\nΕπιπλέον ο επεξεργαστής που θα χρησιμοποιηθεί για την συγκεκριμένη συσκευή θα είναι ο Kirin 965, τον οποίο δεν τον έχουμε ξαναδεί σε συσκευή με πακέτο ram/rom 6/64GB.\nΌσο για τα υπόλοιπα χαρακτηριστικά του Honor Note 9, αυτό αναμένεται με dual camera 12Mp + 12Mp, οθόνη full screen ακολουθώντας την μόδα μετά την FullVision οθόνη του LG G6 και το Infinity Display του Galaxy S8.\nΑυτά προς το παρόν, αναμένοντας αυτή την αρκετά ενδιαφέρουσα συσκευή, η οποία λογικά θα κάνει την επίσημη εμφάνισή της κάπου μέσα στον ερχόμενο Σεπτέμβριο.


iakovos jazz: Η Γεωγραφία της Ρωσίας\nΑναρτήθηκε από iakovos jazz στις 7:27 π.μ.\nDemetris Georgiou 31 Ιουλίου 2015 - 12:58 μ.μ.\nΤο Μουρμάνσκ δεν υπάρχει?\niakovos jazz 1 Αυγούστου 2015 - 5:26 π.μ.\nΜα θα πρέπει λέμε να διασχίσει ένα πλοίο τον Αρκτικό Ωκεανό για να βγει στον Ατλαντικό ή στον Ειρηνικό Ωκεανό. Αυτό που λέω για την Ρωσία και την θάλασσα δεν είναι δική μου ανακάλυψη. Αν ψάξεις θα το βρεις παντού. Γκούγκλαρε πχ "russia warm waters" ή κάτι τέτοιο


Γιατί τα κινέζικα (και πάμφθηνα) smartphones δεν έρχονται στη δύση; - GEGONOTA - NEWS Γιατί τα κινέζικα (και πάμφθηνα) smartphones δεν έρχονται στη δύση; - GEGONOTA - NEWS\nHome » ΤΕΧΝΟΛΟΓΙΑ Γιατί τα κινέζικα (και πάμφθηνα) smartphones δεν έρχονται στη δύση;\nΔημοσίευση: Τετάρτη, Μαρτίου 25, 2015\nΔεν ήταν και λίγοι εκείνοι που αναρωτήθηκαν γιατί στην Ευρώπη δεν βλέπουμε όλα εκείνα τα κινητά που ανακοινώνονται και κυκλοφορούν σε αναπτυσσόμενες χώρες και βέβαια στην Κίνα. Δεν μπορεί, όσοι ασχολείστε με την Τεχνολογία, όλο και κάπου θα ‘χετε ακούσει για smartphones των 20, 30 και 40€ ή μοντέλα ακριβότερα μεν, που όμως κοντράρουν σε τεχνικά χαρακτηριστικά συσκευές αρκετών εκατοντάδων ευρώ δε. Ε, πού είναι όλα αυτά;


Λίγη τσίπα δεν έχουν; - Ποδόσφαιρο - gavros.gr\nΔευτέρα, 10 Δεκεμβρίου 2018 - 08:36\n«Όργια» σε μια ακόμα αναμέτρηση εις βάρος του Ολυμπιακού. Μια ακόμα φορά που η διαιτησία δεν αφήνει τους «ερυθρόλευκους» να πάρουν αυτό που θα μπορούσαν στον αγωνιστικό χώρο. Με «εγκλήματα», από τον Τζήλο αυτή τη φορά, που συνέχισε αυτό που είχε γίνει τις προηγούμενες αγωνιστικές. Το θέμα είναι πώς το… σύστημα συνεχίζει το έργο του! Κάθε φορά ξεπερνούν τα προηγούμενα, δείχνοντας σε όλους πώς υπάρχουν και χειρότερα.\nΑλλά η απορία είναι μία. Δεν έχουν όλοι αυτοί λίγη τσίπα; Με όλα αυτά που συμβαίνουν και με δεδομένο ότι είναι ανίκανοι να κάνουν το παραμικρό, θα έπρεπε να είχαν ήδη πάει «σπίτι» τους. Αλλά ποιος θα τους διώξει; Ο «δικός μας» Γραμμένος που έχει ως πρόεδρος της ΕΠΟ την ευθύνη για την ΚΕΔ; ή οι τοποτηρητές της ΟΥΕΦΑ που βλέπουν όλη αυτή την «μπόχα» και δεν κάνουν το παραμικρό. Συνυπεύθυνοι είναι ή πιο σωστά, αυτοί έχουν τη μεγαλύτερη ευθύνη για ό,τι συμβαίνει στα ελληνικά γήπεδα.\nΑλλά με τη στάση τους, με το γεγονός δηλαδή πώς δεν κάνουν το παραμικρό, ένα είναι σίγουρο. Η… εξυγίανση συνεχίζει απτόητη το έργο της και μαζί της θα συνεχίζονται και τα «εγκλήματα» εις βάρος του Ολυμπιακού. Εάν είχε συμβεί κάτι μια, δύο φορές θα ήταν… τυχαίο. Όταν επαναλαμβάνεται αυτή η κατάσταση σε κάθε ματς, δεν υπάρχει άλλη εξήγηση. Όλοι αυτοί δεν έχουν λίγη τσίπα πάνω τους.


Έχω μάτια και βλέπω: Σόιμπλε: «Συμπονώ τον απλό Έλληνα πολίτη»\nΟύτως η άλλως, όπως υπογράμμισε, το εκλογικό αποτέλεσμα δεν αναιρεί την αναγκαιότητα σκληρών μέτρων για την εξυγίανση της χώρας. Ερωτηθείς για τα σενάρια εξόδου της Ελλάδας από το ευρώ, ο κ. Σόιμπλε απαντά ότι «δεν θέλουμε και δεν μπορούμε νομικά να εκδιώξουμε κανέναν από την ευρωζώνη». Άλλωστε, όπως λέει, οι συνέπειες θα ήταν δραματικές. Η απόφαση όμως είναι στα χέρια των Ελλήνων.\nΑναρτήθηκε από exomatiakaivlepo στις 6/14/2012 11:45:00 π.μ.


Η εορταστική Glitz & Glam Collection από την Kim Kardashian - CozyVibe\nHome / Beauty / Η εορταστική Glitz & Glam Collection από την Kim Kardashian\nΗ Kim Kardashian – West λανσάρει μια εορταστική collection.\nΟ λόγος για την Glitz & Glam beauty collection, τη νέα extra λαμπερή και γιορτινή συλλογή καλλυντικών της Kim Kardashian – West, που κυκλοφορεί για να μας δώσει την λάμψη και φυσικά το glam που θέλουμε τις χριστουγεννιάτικες ημέρες. Για αυτόν ακριβώς τον λόγο, το KKW beauty δημιούργησε την απόλυτη συλλογή με shimmering items, που θα κυκλοφορήσει διαδικτυακά σήμερα.\nΈτοιμες για τα πιο super χριστουγεννιάτικα πάρτυ;\nΗ συλλογή καλλυντικών περιλαμβάνει την Glitz & Glam Eyeshadow παλέτα με 6 αποχρώσεις σκιών για τα μάτια, 4 κραγιόν, 3 lip glosses, ένα μολύβι, καθώς και τα εξαιρετικά λαμπερά Perfecting Body Shimmer και Shimmer Powder for Face & Body, δύο προϊόντα που θα προσθέσουν το απαραίτητο glam και στο σώμα μας.\nΗ αντίστροφη μέτρηση για την κυκλοφορία της συλλογής έχει ξεκινήσει! Δείτε περισσότερα στο kkwbeauty.com


Βαπτιστικά φορέματα Stova Bambini G6 | Cosmos Events\nΦόρεμα σε ρομαντικό και αέρινο στυλ, με κορσάζ από βαμβακερή, γαλλική δαντέλα σαντιγί με ανάγλυφα τριαντάφυλλα και ζαπονέ μανίκια.\nΗ εκλεπτυσμένη δαντέλα στο μπούστο συνδυάζεται με φούστα από βαμβακερό τούλι σε δύο layers με βαμβακερή δαντέλα σε δύο τρέσες περιμετρικά. Τη φούστα του φορέματος στολίζει τρέσα ζωνάκι και ένα χειροποίητο λουλούδι σε απόχρωση light σάπιο μήλο. Το πίσω μέρος έχει μια εντυπωσιακή πλάτη με άνοιγμα. Εσωτερικά υπάρχει βαμβακερή, υποαλλεργική φόδρα και υποαλλαεργικό βαμβακερό τούλι. Ασορτί κορδέλα με λουλούδια στα μαλλάκια και συνδυάζεται τέλεια με πέδιλο, peep toe ή μπαλαρίνες Stova Bambini. Σχεδιάστε τη βάπτιση των ονείρων σας, κάθε ρούχο συνδυάζεται με ανάλογο φιόγκο για το κουτί ή την βαλίτσα σας, λαμπάδα, λαδόπανα, εσώρουχα, πετσέτες και σετ κολυμπήθρας (κεράκια-σαπούνι-μπουκάλι λαδιού), είτε με το θέμα της επιλογής σας.


Vibe #18 | Stemma 1985\n← True Love & High Adventure\nVibe #19 →\nΩραίο και Young and in the Way-ικό black metal παίζουν στο sequel του De Doden Hebben Het Goed οι Βέλγοι Wiegedood οι οποίοι είναι σύμπραξη των αστέρων του υποστρώματος Amenra και Oathbreaker. Αυστηροί ρυθμοί, πληθωρική ατμόσφαιρα και riffs επηρεασμένα από τη μαμά Νορβηγία. Εκτεταμένα μουσικά θέματα γραμμένα από μπασίστες.\nΤο demo των Βρετανών Old Hag μας συστήνει μια μπάντα που δηλώνει την αγάπη της για την Slayer-ική ριφολογία, το hardcore και το mid-tempo death metal. Επομένως στα τρία τραγούδια του δίσκου θα ακούσετε ένα αποτέλεσμα που φαντάζει σαν φτωχούς late Stampin’ Ground μα τα καλώς ηχογραφημένα φωνητικά του τραγουδιάρη τους γενικά αποζημιώνουν το τελικό σύνολο.\nHardcore και μαυρισμένο sludge, μία στάλα grindcore και μια παραγωγή που αρμόζει στο 90% των μπαντών του (πληγωμένου αυτού) είδους θα ακούσει κανείς στο Victoria/Jeiunium των Καναδών Ancress. Καλή φάση η φάση τους αλλά δεν προσφέρουν τίποτα καινούργιο γενικά, ούτε μέσω της Catharsis προσπάθειας ούτε μέσω της ψυχαναγκαστικής απελπισίας. Κομσί κομσά.\nΗ μελωδία είναι αποδεδειγμένα έμφυτη στην καριέρα του Damon Albarn. Στο νέο Gorillaz όμως οι πάμπολλες συνεργασίες κλείνουν το μάτι στο είδος που τα τελευταία χρόνια έχει κατακλύσει το commercial κοινό του Spotify και το Humanz καταλήγει η πρώτη ολοκληρωμένη δουλειά του που δεν με αφορά ούτε μία στιγμή της.\nΚαθαρά υπόθεση του James Mercer οι The Shins του σήμερα παίζουν το πεθαμένο indie pop/rock που ανδρώθηκε εμπορικά στην περασμένη δεκαετία. Ποτέ δεν μου άρεσαν αλλά έχω συνηθίσει να παρακολουθώ την πορεία τους τόσα χρόνια. Ανέμπνευστο, νερόβραστο και παντελώς αδιάφορο το, μετά από πενταετή αποχή, νέο Heartworms άλμπουμ τους.


Villa Purissara, Kamala | Hotels.com\nVilla Purissara, Kamala, Πουκέτ (επαρχία), ΤαϊλάνδηΠροορισμός\nΒίλα στην παραλία με ιδιωτική πισίνα, κοντά σε Παραλία Καμάλα\nΠαραλία Hua - 1 λεπτά περπάτημα\nΜνημείο για Τσουνάμι - 34 λεπτά περπάτημα\nΘεματικό Πάρκο Phuket Fantasea - 4,2 χλμ.\nΠαραλία Σουρίν - 7,7 χλμ.\nLuxury Βίλα, 4 Υπνοδωμάτια, Μη Καπνιστών, Θέα στη Θάλασσα\nLuxury Βίλα, 5 Υπνοδωμάτια, Μη Καπνιστών, Θέα στη Θάλασσα\nLuxury Βίλα, Περισσότερα από 1 Υπνοδωμάτια, Μη Καπνιστών, Θέα στη Θάλασσα\nVilla 7 Laemson Estate, Kamala, 83150, Πουκέτ, Ταϊλάνδη\nΠαραλία του Πατόνγκ - 8,6 χλμ.\nΠαραλία Μπανγκ Τάο - 9,6 χλμ.\nΠαραλία Kalim - 7,4 χλμ.\nΕμπορικό Κέντρο Jungceylon - 11,2 χλμ.\nΕμπορικός Δρόμος Μπάνγκλα Ρόουντ - 12,4 χλμ.\nΠουκέτ (HKT-Διεθνές Αεροδρόμιο του Πουκέτ) - 53 λεπτά με αμάξι\nΓια να κανονίσετε το check-in σας, επικοινωνήστε με το κατάλυμα τουλάχιστον 72 ώρες πριν από την άφιξη, χρησιμοποιώντας τις πληροφορίες στην επιβεβαίωση κράτησης. Oι επισκέπτες θα λάβουν ένα email 2 εβδομάδες πριν την άφιξη με οδηγίες σχετικά με το check-in. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη.\nΟι πελάτες μπορούν να απολαύσουν τις υπηρεσίες σπα του καταλύματος. Υπάρχουν αίθουσες μασάζ και περιποίησης και εξωτερικοί χώροι περιποίησης. Οι υπηρεσίες του σπα περιλαμβάνουν μασάζ.\nΤο κατάλυμα θα συλλέξει μια εγγύηση ζημιών ύψους 2500 USD πριν το check-in.\nΠροσφέρει το Villa Purissara δωρεάν ακύρωση και πλήρη επιστροφή χρημάτων;\nΝαι, το Villa Purissara έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Villa Purissara;\nΠροσφέρεται στάθμευση στον χώρο του καταλύματος (Villa Purissara);\nΥπάρχει πισίνα σε αυτό το κατάλυμα (Villa Purissara);\nΕπιτρέπονται κατοικίδια σε αυτό το κατάλυμα (Villa Purissara);\nΠοιες ώρες πραγματοποιείται το check-in και το check-out σε αυτό το κατάλυμα (Villa Purissara);\nΥπάρχουν εστιατόρια σε αυτό το κατάλυμα (Villa Purissara) ή στη γύρω περιοχή;\nΝαι. Μερικά κοντινά εστιατόρια είναι τα εξής: White Orchid (13 λεπτά με τα πόδια), La Carbonara (3,2 χλμ.) και Oh-la-la (3,3 χλμ).\nΠοιες δραστηριότητες είναι διαθέσιμες στο Villa Purissara και στη γύρω περιοχή;\nΑπολαύστε δραστηριότητες σε κοντινή απόσταση, όπως πεζοπορία, ιππασία και εναέρια τροχαλία (ziplining). Απολαύστε ένα αναζωογονητικό μπάνιο στην εξωτερική πισίνα ή χρησιμοποιήστε τις άλλες παροχές που διαθέτει αυτή η βίλα, οι οποίες περιλαμβάνουν ιδιωτική παραλία και ιδιωτικές πισίνες. Επίσης, το Villa Purissara προσφέρει υπηρεσίες σπα και χώρο για πικνίκ, καθώς και κήπο.


Δημοσιεύτηκε: Πέμπτη, 04 Μαρτίου 2021 10:37\nΚλειστά όλα τα σχολεία και τα καταστήματα - Απαγόρευση κυκλοφορίας από τις 7:00΄το απόγευμα - Αλλαγές και στα SMS «2», «3» και «6».\nΣκληραίνουν τα μέτρα κατά της διασποράς του κορωνοϊού σε ολόκληρη τη Φθιώτιδα, σύμφωνα με όσα ανέφερε ο υφυπουργός Πολιτικής Προστασίας Νίκος Χαρδαλιάς το απόγευμα της Τετάρτης (3/3).\nΟ νομός Φθιώτιδας μπαίνει σε «βαθύ κόκκινο» μαζί με την Αττική και τις παρακάτω περιοχές:\nΘεσσαλονίκη, Λάρισα, Ηράκλειο, Λευκάδα, Αρκαδία Κορινθία, Αργολίδα, Χίος, Σάμος, Θεσπρωτία, Βοιωτία, Αιτωλοακαρνανία, Εύβοια (πλην της Σκύρου)\nΤα μέτρα ισχύουν από το πρωί στις 06:00’ της Τσικνοπέμπτης (4/3) και μέχρι την Τρίτη 16 Μαρτίου στις 6:00' το πρωί, αλλάζουν τα εξής:\nΗ κυκλοφορία απαγορεύεται από τις 19:00 και μέχρι τις 05:00’ της επόμενης ημέρας, με εξαίρεση την Αττική και τη Θεσσαλονίκη (από 21:00) με αλλαγές και ως προς το ωράριο του Σαββατοκύριακου από τις 07:00 έως τις 19:00 και όχι τις 18:00 που είναι τώρα.\nΌλα τα σχολεία αναστέλλουν τη διά ζώσης λειτουργία τους πλην τα ειδικής αγωγής.\nΚλειστά και όλα τα καταστήματα\nΚλειστά παραμένουν και όλα τα καταστήματα λιανεμπορίου, όπως και Κομμωτήρια, υπηρεσίες προσωπικής υγιεινής (αποτρίχωσης, θεραπείας με υπεριώδεις και υπέρυθρες ακτίνες, μανικιούρ, πεντικιούρ και περιποίηση νυχιών) κ.λπ\nΟι θρησκευτικές λειτουργίες αποκλειστικά από θρησκευτικούς λειτουργούς χωρίς την παρουσία άλλων φυσικών προσώπων. Εξαίρεση οι κηδείες με παρουσία ως 9 ατόμων. Αναστέλλονται γάμοι, βαφτίσεις και μνημόσυνα.\nΑλλάζουν οι κωδικοί (για όλη τη χώρα που μπαίνει σε επίπεδο κόκκινο):\nΟ κωδικός 2, 3 που χρησιμοποιούμε για ψώνια, δημόσια υπηρεσία ή τράπεζα, με sms στο 13033 έχουν χιλιομετρικό περιορισμό. Μόνο μέσα στον ίδιο Δήμο ή απόσταση έως 2 χιλιόμετρα.\nΚωδικός 4 αυστηροποίηση ελέγχων\nΚωδικός 6 για σωματική άσκηση ή για βόλτα του κατοικίδιου θα επιτρέπεται μόνο με τα πόδια ή το ποδήλατο και όχι με την χρήση αυτοκινήτου.\nΔείτε το ΦΕΚ με τα νέα μέτρα εδώ\nΤο βίντεο με τα νέα μέτρα:\nΚλείνει το ΚΕΠ Λιβανατών μέχρι 4 Μαΐου\nΠρογραμματική σύμβαση Περιφέρειας - Δήμου Δομοκού για έργα αγροτικής οδοποιίας


Για την απεργία της 14ης Δεκέμβρη | PMU\nΓια την απεργία της 14ης Δεκέμβρη\nDec 19, 2017 | Ανακοινώσεις | 0 comments\nΧαιρετίζoυμε τους χιλιάδες εργαζόμενους σε Δημόσιο και Ιδιωτικό τομέα που απέργησαν την Πέμπτη 14 Δεκέμβρη, που συμμετείχαν στα συλλαλητήρια του Πανεργατικού Αγωνιστικού Μετώπου στην Αθήνα και σε όλες τις πόλεις της Ελλάδας. Με την απεργία και τα συλλαλητήρια του ΠΑΜΕ δόθηκε μια δυναμική απάντηση στην προπαγάνδα της κυβέρνησης ΣΥΡΙΖΑ-ΑΝΕΛ για την έξοδο της Ελλάδας από τα Μνημόνια.\nΧαιρετίζουμε επίσης τους εργαζόμενους στον κλάδο μας που απέργησαν, στα Μουσικά Σύνολα, στην Εκπαίδευση, στο ελεύθερο επάγγελμα. Μια τέτοια μαχητική στάση αποκτάει μεγαλύτερη σημασία σε συνθήκες όπως οι σημερινές όπου το κίνημα βρίσκεται σε υποχώρηση. Είναι στοιχείο αισιοδοξίας πως παρόλη την τρομοκρατία και την απογοήτευση στους χώρους δουλειάς, την συκοφαντία σε βάρος του κινήματος, τον υπονομευτικό ρόλο του εργοδοτικού και κυβερνητικού συνδικαλισμού, των ξεπουλημένων ηγεσιών ΓΣΕΕ-ΑΔΕΔΥ υπάρχουν αγωνιστικά αντανακλαστικά σε σημαντική μερίδα εργαζόμενων.\nΗ απεργία της 14ης Δεκέμβρη και η συνολική αγωνιστική ετοιμότητα που έδειξαν τα σωματεία που συσπειρώνονται στο ΠΑΜΕ έστειλε μήνυμα σε κυβέρνηση και εργοδοσία. Ακυρώθηκε η κατάπτυστη προσπάθεια να διαγράψουν το δικαίωμα στην απεργία με μια τροπολογία σε άσχετο νομοσχέδιο, που αφορούσε την ρύθμιση δορυφορικών υπηρεσιών. Τους προειδοποιούμε να μην τολμήσουν να το ξαναφέρουν. Το δικαίωμα των εργαζόμενων στην απεργία είναι το τελευταίο όπλο τους για την διεκδίκηση των δικαιωμάτων τους, το κέρδισαν με αίμα και βαριές θυσίες, δεν τους το χάρισε το κράτος και η εργοδοσία. Όσοι ονειρεύονται την κατάργηση του δικαιώματος στην απεργία θα πάρουν την θέση τους στην ιστορία δίπλα στον ανεκδιήγητο Λάσκαρη που απαγόρευσε με νόμο «την ταξική πάλη».\nΘα είμαστε σε ετοιμότητα και θα ακυρώσουμε κάθε νέα προσπάθεια χτυπήματος του δικαιώματος στην απεργία ακόμα κι αν επιχειρήσουν να το επαναφέρουν εν μέσω των γιορτών.\nΠρέπει να τελειώνουμε με τις αυταπάτες. Η έξοδος της χώρας από τα Μνημόνια που ευαγγελίζεται η κυβέρνηση δεν σημαίνει τέλος των μνημονιακών νόμων. Αντίθετα μονιμοποιείται και βαθαίνει η επίθεση ενάντια στα εργασιακά ασφαλιστικά και κοινωνικά δικαιώματα των εργαζόμενων.\nΝα βάλουμε τέλος στην λογική της αναμονής και της ηττοπάθειας. Καμία θετική εξέλιξη δεν μπορεί να προκύψει για τους εργαζόμενους από την αντιλαϊκή πολιτική και τα κόμματα που την στηρίζουν και εναλλάσσονται στην κυβέρνηση. Καμία εμπιστοσύνη στα στηρίγματα κυβέρνησης και εργοδοσίας μέσα στο συνδικαλιστικό κίνημα, όπως η ηγεσία της Πανελλήνιας Ομοσπονδίας Θεάματος Ακροάματος.\nΠρέπει να γίνουν άμεσα βήματα στην συσπείρωση του κλάδου. Η μαζική συμμετοχή στις εκλογές του σωματείου, οι μαζικές εγγραφές νέων μελών, οι συσκέψεις και οι συζητήσεις για την οργάνωση της απεργίας , η μεγάλη συμμετοχή συναδέλφων πίσω από το πανό του συλλόγου μας στο απεργιακό συλλαλητήριο, αποτελούν σημαντική παρακαταθήκη για το επόμενο διάστημα.\nΟργανώνουμε την πάλη ενάντια στην εργασιακή ζούγκλα της απλήρωτης και ανασφάλιστης εργασίας. Παλεύουμε για μόνιμη και σταθερή εργασία για όλους, για Κλαδικές Συμβάσεις σε κάθε εργασιακό χώρο με βάση τις σύγχρονες ανάγκες, υποχρεωτική για όλους τους εργοδότες. Οργανώνουμε την υπεράσπιση της λαϊκής κατοικίας και περιουσίας από κατασχέσεις-πλειστηριασμούς. Υπερασπιζόμαστε το δικαίωμα στην απεργία, δικαίωμα που κατακτήθηκε με το αίμα των εργαζόμενων.\nΚαλούμε κάθε συνάδελφο να πάρει θέση στον αγώνα μέσα από τις γραμμές του Σωματείου. Ο δρόμος για την ανατροπή του σημερινού αρνητικού συσχετισμού σε βάρος των εργαζόμενων περνάει μέσα από την σύγκρουση με την πολιτική που υπηρετεί το κέρδος των επιχειρηματικών ομίλων, με τα κόμματα που την στηρίζουν και τις δυνάμεις τους στο συνδικαλιστικό κίνημα. Δεν έχουμε δικαίωμα να παραμένουμε θεατές στον αγώνα για τη δική μας υπόθεση. Με οργάνωση και αγώνα μπορούμε να διεκδικήσουμε το δικαίωμα μας στη ζωή και στην εργασία, να απολαμβάνει ο εργαζόμενος όλο τον πλούτο που παράγει η εργασία του.


Άνεμος Αντίστασης: H κουλτούρα οπλοκατοχής των ΗΠΑ σε πέντε γραφήματα\nH κουλτούρα οπλοκατοχής των ΗΠΑ σε πέντε γραφήματα\nΣε λιγότερο από ένα 24ωρο οι ΗΠΑ βίωσαν δύο ένοπλες επιθέσεις με πολλά θύματα, που επαναφέρουν στο προσκήνιο το ζήτημα του ελέγχου της οπλοκατοχής. Το BBC παρουσιάζει σε πέντε γραφήματα την κουλτούρα των όπλων, που κυριαρχεί στη μεγαλύτερη οικονομία του πλανήτη.\nΠοια είναι η στάση των πολιτών;\nΟι νέοι ηλικίας 18- 29 ετών είναι εκείνοι, που υποστηρίζουν περισσότερο την ανάγκη για έλεγχο των όπλων, πιστεύοντας ότι υπερισχύει του δικαιώματος της οπλοκατοχής. Αυτό τουλάχιστον έδειξε έρευνα του Pew, που είχε διενεργηθεί το 2016 ύστερα από επίθεση σε κλαμπ στο Ορλάντο. Ωστόσο στο γενικό πληθυσμό έχουμε ελαφρά κάμψη της στήριξης των περιορισμών στην οπλοκατοχή από το 2000 και έπειτα.\nΠόσοι έχουν στην κατοχή τους όπλα;\nΠερίπου το 40% των Αμερικανών δηλώνουν ότι υπάρχει όπλο στο σπίτι τους. Σύμφωνα με το Pew περισσότερο από το 1/3 των πολιτών ηλικίας άνω των 50 ετών έχουν στην κατοχή τους όπλο, ενώ στους νέους άνω των 21 ετών το ποσοστό είναι 28%. Τα ποσοστά είναι υψηλότερα μεταξύ των λευκών ανδρών. Περίπου 390 εκατομμύρια Αμερικανοί υπολογίζεται ότι έχουν στην κατοχή τους πιστόλι ή άλλο πυροβόλο όπλο. Η δράση του πανίσχυρου λόμπι έχει συμβάλλει τα μέγιστα σε αυτό.\nΗ σύγκριση με τις άλλες χώρες\nΟ αριθμός των ανθρωποκτονιών με πυροβόλο όπλο είναι ο υψηλότερος στον ανεπτυγμένο κόσμο. Εάν εξαιρεθεί το 13% των ανθρωποκτονιών για τις οποίες το FBI δεν έχει εξακριβώσει το φονικό όπλο, το ποσοστό ανέρχεται στο 73%. Το ποσοστό της οπλοκατοχής είναι επίσης ένα από τα υψηλότερα παγκοσμίως. Στην Ευρώπη τα υψηλότερα ποσοστά οπλοκατοχής καταγράφονται σε Ελβετία και Φινλανδία.\nΟι θάνατοι από πυροβολισμούς\nΣχεδόν 100 περιστατικά μαζικών ανθρωποκτονιών (περιστατικά με τουλάχιστον τέσσερις νεκρούς), στα οποία ένας ή περισσότεροι δράστες άνοιξαν πυρ αδιακρίτως, έχουν λάβει χώρα στις ΗΠΑ από το 1982. Δεν συμπεριλαμβάνονται σε αυτά εγκλήματα, όπως ένοπλες ληστείες ή βία συμμοριών. Αρκετά υψηλός είναι και ο αριθμός αυτοκτονιών με πιστόλι.\nΠόσο στοιχίζει ένα όπλο;\nΌσοι ζουν σε χώρες, όπου η οπλοκατοχή δεν είναι διαδεδομένη, θα εκπλαγούν μάλλον να μάθουν ότι πρόκειται για μία σχετικά φθηνή αγορά. Σε αρκετές περισσότερες ένα όπλο είναι φθηνότερο από ένα λαπτοπ.


Franchise.GR - Νέο project στο χώρο της εστίασης από τα TGI Friday’s\nΝέο project στο χώρο της εστίασης από τα TGI Friday’s\nΔημιουργήθηκε : Παρασκευή, 06 Απριλίου 2018 09:46\nΤελευταία ενημέρωση : Παρασκευή, 06 Απριλίου 2018 09:46\nΔημοσιεύθηκε : Παρασκευή, 06 Απριλίου 2018 09:46\nΈνα καινούριο project στο χώρο της εστίασης ξεκινά η ομάδα που «τρέχει» την αλυσίδα εστιατορίων TGI Friday’s στην Ελλάδα. Πρόκειται για τη δημιουργία ενός νέου εστιατορίου με σύγχρονη ελληνική κουζίνα στην Νέα Υόρκη, το οποίο αναμένεται να ανοίξει τις πύλες του, μέσα στον Απρίλιο.\nΗ σχεδίαση του καταστήματος έγινε στην Ελλάδα ενώ το μενού επιμελήθηκε εξ’ ολοκλήρου Έλληνας σεφ. «Ιθύνων νους» της προσπάθειας είναι ο ελληνοαμερικανός επιχειρηματίας, Παναγιώτης Ξενόπουλος, ο άνθρωπος που έφερε τα Friday’s στην Ελλάδα πριν από 20 χρόνια και ο οποίος διατηρεί ήδη αλυσίδα περίπου 30 εστιατορίων στις ΗΠΑ.\nΟ γενικός διευθυντής των Friday’s στην Ελλάδα, Νίκος Νέγκας επισημαίνει πως υπάρχει αισιοδοξία για την πορεία του εγχειρήματος, με δεδομένη και την εμπειρία του κ. Ξενόπουλου στην αμερικάνικη αγορά και δεν κρύβει πως φιλοδοξία τους είναι να αναπτυχθεί σημαντικά και να εξελιχθεί σε αλυσίδα εστιατορίων.


Διάβασμα, social media, τεχνολογία και παιδί: Ό, τι πρέπει να ξέρει ένας γονιός | LiFO\nΟι πηγές έμπνευσης, τα ερεθίσματα, η γνώση, βρίσκονται οπουδήποτε γύρω τους: πρωτίστως στο κινητό τους, στα ηλεκτρονικά παιχνίδια που παίζουν, στα μέσα κοινωνικής δικτύωσης...\n— Πώς μπορεί ένας εκπαιδευτικός να εμπνεύσει το παιδί ώστε να αγαπήσει το διάβασμα;\nΆλλο είναι ν' αγαπήσει ένα παιδί το διάβασμα γενικά κι άλλο να αγαπήσει τα σχολικά μαθήματα, γεγονός μάλλον σπάνιο έως αφύσικο πλέον. Την αγάπη για το διάβασμα όντως μπορεί να την εμπνεύσουν σ' ένα παιδί ενήλικες που θαυμάζει και εμπιστεύεται, άρα θέλει και να τους μιμηθεί. Σε αυτούς μπορεί να συμπεριλαμβάνεται και ένας δάσκαλός του, αλλά η βασική έμπνευση δημιουργείται κυρίως από το σπίτι.\nΌταν ένα παιδί ζει σ' ένα περιβάλλον με αναγνώστες, θα εξοικειωθεί αβίαστα, εφόσον όμως έχει την προδιάθεση γι' αυτήν τη συνήθεια. Δεν επιβάλλεται με κανέναν τρόπο η αγάπη στο διάβασμα, π.χ. με υποχρεωτική ανάγνωση, αλλά σίγουρα καλλιεργείται. Η έννοια της «έμπνευσης» είναι μεγάλη κουβέντα. Αυτή θα συντελέσει ώστε ο δάσκαλος να γίνει πρότυπο και παράδειγμα ζωής στον μαθητή σε τόσους τομείς που δεν το φαντάζεται, άρα και στη συνήθεια του διαβάσματος. Το ερώτημα είναι πόσοι γονείς και εκπαιδευτικοί μπορούν και θέλουν να αντεπεξέλθουν σε αυτές τις προκλήσεις.\nΤώρα πια μιλάμε για έναν νέο τύπο μαθητή και ανθρώπου, με άλλον τρόπο σκέψης, άλλη δομή εγκεφαλικής και νευρολογικής λειτουργίας που μελετούν οι επιστήμες, καθώς η πραγματικότητα επιβλήθηκε ραγδαία και σε όλη την έκταση του δυτικού κόσμου.\nΣτο σχολείο, όμως, υπάρχουν σημαντικοί ανασταλτικοί παράγοντες γι' αυτό που λέμε «έμπνευση» και αναφερόμαστε κυρίως στον υποχρεωτικό, ανταγωνιστικό και βαθμοκεντρικό χαρακτήρα του. Αν θέλουμε να αντιπαθήσει ένα παιδί κάποιο θέμα, ας το κάνουμε σχολικό μάθημα. Αυτομάτως, τα χαρακτηριστικά που θα αποκτήσει του αφαιρούν κάθε ομορφιά και ενδιαφέρον. Έτσι, το πρόγραμμα σπουδών συνιστά την καλλιέργεια της φιλαναγνωσίας με μηχανιστικές μεθόδους, αντιμετωπίζοντάς την ως μάθημα, έστω και σε πιο χαλαρό πλαίσιο.\nΣυνήθως, οι εκπαιδευτικοί βάζουν μελέτη εξωσχολικού βιβλίου και σχετικές εργασίες, αλλά δεν φαίνεται να έχει αυξηθεί το ποσοστό των μαθητών που αγαπάνε το διάβασμα, μάλλον μειώνεται. Άρα, ας μη θεωρούμε πιθανό να αγαπήσει ένα παιδί το βιβλίο στο πλαίσιο της τυπικής εκπαίδευσης, παρά μόνο μέσα από άλλα προγράμματα ημιτυπικής ή άτυπης εκπαίδευσης που κάνουν εκπαιδευτικοί με μεράκι και καλή σχέση με τους μαθητές τους.\nΠολύ περισσότερο, δεν μπορεί να περιμένουμε να υπάρξει αγάπη για τα σχολικά μαθήματα. Στην Ελλάδα αυτός ο ρομαντισμός χαρακτήριζε παλαιότερες εποχές φτώχειας και στέρησης, που συναντάμε πλέον μόνο σε ταινίες και βιβλία.\nΚι εγώ αναρωτιέμαι πώς μπορεί στην εποχή μας ένας εκπαιδευτικός να εμπνεύσει τους μαθητές του. Εννοώ ότι, ενώ παλιότερα το σχολείο ήταν ο βασικός θεσμός που κοινωνικοποιούσε τα παιδιά, τα έφερνε σε επαφή με τον κόσμο, τις εξελίξεις και τη γνώση, τώρα είναι πίσω και έξω από τις εξελίξεις στην κοινωνία, έχει ξεπεραστεί ως θεσμός κοινωνικοποίησης. Η διαπίστωση αυτή απογοητεύει τους εκπαιδευτικούς που, μαζί με τους γονείς, παρακολουθούν, χωρίς να ξέρουν πώς ν' αντιδράσουν, διαπιστώνοντας πως τα παιδιά δεν αναγνωρίζουν τόσο σημαντικό ρόλο στη διαδικασία της σχολικής εκπαίδευσής τους όσο παλιότερα.\nΤο σχολείο είναι για τα παιδιά ένα τυπικό καθήκον, έξι-εφτά ώρες που υπομένουν στωικά να τελειώσουν, χωρίς να τους κινεί πραγματικά το ενδιαφέρον η δομή και η νοοτροπία που έχει. Οι «καλοί» μαθητές, πρόθυμοι να προσαρμοστούν ή ν' αντέξουν να συμβιβαστούν με την παρωχημένη αντίληψη περί μάθησης, όλο και λιγοστεύουν, ενώ οι περισσότεροι δεν έχουν πειστεί ότι είναι σημαντικό για το μέλλον τους ούτε το διάβασμα ούτε το σχολείο.\nΟι πηγές έμπνευσης, τα ερεθίσματα, η γνώση, βρίσκονται οπουδήποτε γύρω τους: πρωτίστως στο κινητό τους, στα ηλεκτρονικά παιχνίδια που παίζουν, στα μέσα κοινωνικής δικτύωσης, στους influencers και παραγωγούς του YouTube και ακολούθως στις αθλητικές ομάδες στις οποίες συμμετέχουν, στο skateboard και στα πατίνια που κάνουν στους δημόσιους χώρους, στα γκραφίτι που φτιάχνουν από αντίδραση, ακόμα και στην τηλεόραση. Η εικόνα, τα πολυμέσα, η πρόωρη ενηλικίωση που βιώνουν, έχουν ξεπεράσει τη διδακτική και παιδαγωγική αξία του σχολείου.\nΟι φορείς της εκπαίδευσης ας μην αυταπατώνται ότι τα σύγχρονα μέσα με τα οποία έχουν εξοπλιστεί τα περισσότερα σχολεία, η αλλαγή στην ώρα προσέλευσης, η χαλάρωση των ποινών, η επιμόρφωση και τα επιπλέον τυπικά προσόντα των διδασκόντων θα εμπνεύσουν τους μαθητές. Τα παιδιά δεν τα κοροϊδεύεις με αυτά. Ζητούν αληθινές σχέσεις με όσους έρχονται σε επαφή μαζί τους. Να είναι αληθινοί και ειλικρινείς απέναντί τους, να έχουν κάτι ουσιαστικό να τους πουν και να μπορέσουν με την προσωπικότητά τους να κερδίσουν την εμπιστοσύνη τους.\nΕφόσον, λοιπόν, οι γονείς είναι σε θέση να καταλάβουν πως το παιδί τους έχει θέμα υπερβολικής ενασχόλησης με την τεχνολογία, πρέπει να βάλουν κανόνες και όρια ή και να ζητήσουν βοήθεια από τους ειδικούς\n— Τα νέα παιδιά είναι πολύ εξοικειωμένα με την τεχνολογία, η οποία τους παρέχει πληθώρα πληροφοριών, κατακερματίζοντας την προσοχή τους. Πώς μπορούμε να περιορίσουμε τη διάσπαση της προσοχής;\nΤώρα πια μιλάμε για έναν νέο τύπο μαθητή και ανθρώπου, με άλλον τρόπο σκέψης, άλλη δομή εγκεφαλικής και νευρολογικής λειτουργίας που μελετούν οι επιστήμες, καθώς η πραγματικότητα επιβλήθηκε ραγδαία και σε όλη την έκταση του δυτικού κόσμου. Γι' αυτό αναφερόμαστε πλέον σε ποσοστά μαθητών με μαθησιακές ιδιαιτερότητες, στην περίπτωση των οποίων επιβάλλεται η διαφοροποιημένη μάθηση, δηλαδή η διδασκαλία με ειδικές μεθόδους για μαθησιακές δυσκολίες που ήδη γνωρίζουμε, εμπλουτισμένες και προσαρμοσμένες. Ας αναρωτηθούμε πώς θα το πετύχει αυτό ένας μόνο εκπαιδευτικός ανά τμήμα, χωρίς επιμόρφωση, χωρίς τον θεσμό της παράλληλης στήριξης και τμημάτων υποδοχής στα σχολεία ‒που προβλέπονται τυπικά, αλλά σταθερά μειώνονται‒, με τόσο διαφορετικές περιπτώσεις μέσα στις πολυπληθείς τάξεις των τελευταίων χρόνων.\nΠραγματικά, οι περισσότεροι εκπαιδευτικοί δεν έχουν λάβει μια συστηματική και σοβαρή εκπαίδευση ή επιμόρφωση σχετικά με τις μεθόδους αυτές. Εμπειρικά ή με δική τους πρωτοβουλία, έξοδα, πρόσθετο χρόνο και αυτομόρφωση προσαρμόζονται εκούσια ή ακούσια. Μόνο όσοι έχουν κάνει σπουδές στην Ειδική Αγωγή είναι επαρκώς εξοπλισμένοι με τα κατάλληλα μεθοδολογικά εργαλεία για να διδάξουν παιδιά με τα γνωρίσματα που προαναφέραμε. Δεν νοείται όμως εκπαιδευτικός σήμερα που να μην είναι ενημερωμένος με κάποιον τρόπο γι' αυτό το ζήτημα, γιατί η άγνοιά του μόνο προβλήματα θα του δημιουργήσει. Αλλά και οι γονείς πρέπει να εκπαιδευτούν σε αυτές τις μεθόδους και να αποδεχτούν ότι το παιδί τους δεν είναι προβληματικό αλλά το αντίθετο. Συχνά είναι ιδιαίτερα χαρισματικό, δυστυχώς όμως δεν προβλέπεται στις υπάρχουσες σχολικές δομές μέθοδος που να αποδέχεται και να προβάλλει θετικά τη διαφορετικότητα αυτών των παιδιών.\nΤο άλλο μεγάλο ζήτημα είναι η εξάρτηση ενηλίκων και παιδιών από τα ψηφιακά μέσα σε βαθμό που συχνά δεν μπορούν πια να γράψουν με το χέρι, να κρατήσουν σημειώσεις, να επικοινωνήσουν με φυσικούς τρόπους συνομιλίας. Εφόσον, λοιπόν, οι γονείς είναι σε θέση να καταλάβουν πως το παιδί τους έχει θέμα υπερβολικής ενασχόλησης με την τεχνολογία, πρέπει να βάλουν κανόνες και όρια ή και να ζητήσουν βοήθεια από τους ειδικούς, π.χ. από την αντίστοιχη κλινική του Νοσοκομείου Παίδων «Αγλαΐα Κυριακού». Αλλά φοβάμαι πως συχνά δεν μπορούν πια να το κάνουν και η κατάσταση έχει ξεφύγει από τον έλεγχό τους. Πρώτον, γιατί το κάνουν και οι ίδιοι και δεν καταλαβαίνουν το πρόβλημα και, δεύτερον, γιατί δεν μπορούν να επιβληθούν στα παιδιά τους.\nΤα οκτώ πιο πρωτοποριακά πανεπιστήμια σε όλο τον κόσμο\nΕδώ η δημιουργική παιδεία αποκτά σάρκα και οστά\nsinaper 23.10.2018 | 15:00\nΓεια σου Αννα, έχεις καποιο email για επαγγελματική χρήση;\nTOY ΗΛΙΑ ΖΩΓΡΑΦΟΥ | 12 ΩΡΕΣ ΠΡΙΝ


Λεξικό Τεχνικών oρων για την Ψηφιακή Φωτογραφία και τον Η/Υ | Print-Photos-Online.com\nΛεξικό Τεχνικών oρων για την Ψηφιακή Φωτογραφία και τον Η/Υ\nAPS: Την άνοιξη του 1996 εισάγεται στην αγορά το Advanced Photo System (APS) ή Προηγμένο Φωτογραφικό Σύστημα. Η βάση του είναι ένα νέο film το οποίο δε χρησιμοποιείται μόνο σαν οπτικό μέσο λήψης, αλλά παράλληλα αποθηκεύει σε μία μαγνητική επίστρωση στοιχεία γι´ αυτόν που θα το επεξεργαστεί καθώς και πληροφορίες που επιθυμεί ο φωτογράφος να αποτυπωθούν στο πίσω μέρος της φωτογραφίας. Ο κώδικας DX αντικαθίσταται στο APS με τον κώδικα IX, ενώ η τεχνολογία βελτίωσης της εκτύπωσης (PQI) δίνει ένα σημαντικό πλεονέκτημα στο νέο film. Επίσης στην κασέτα του film υπάρχει μία ειδική ένδειξη που δίνει πληροφορίες: α) αν το film είναι αχρησιμοποίητο β) μερική έκθεση του film γ) πλήρης έκθεση του film δ) αν το film είναι εμφανισμένο. Το film είναι 20% μικρότερο από το κλασσικό film των 35 mm και χρησιμοποιείται με φωτογραφικές μηχανές reflex, compact και μηχανές μίας χρήσης ειδικά σχεδιασμένες για το σύστημα APS. Διατίθεται σε πόζες των 15, 25 και 40. Λόγω του μικρού μεγέθους του αρνητικού (16x30) δίνεται η δυνατότητα σχεδιασμού μηχανών μικρότερων σε όγκο. Οι περισσότερες APS μηχανές διαθέτουν σύστημα φόρτωσης Droping Loading το οποίο αποκλείει την πιθανότητα λάθους ακόμα και κατά την εμφάνιση του film αφού ξανατυλίγεται στην αρχική του κασέτα που το προστατεύει από γρατσουνιές και δακτυλικά αποτυπώματα. Το σύστημα APS δίνει τη δυνατότητα επιλογής 3 μεγεθών φωτογραφίας: High Vision 8.9x15.8 cm, Panorama 8.9x25.4 cm και Classic 8.9x12.7 cm. Ενώ το σύστημα mid-rol change δίνει τη δυνατότητα αφαίρεσης του film ανά πάσα στιγμή, χωρίς να είναι απαραίτητη η πλήρης έκθεσή του. Η βάση του film είναι από polyethylene naphtalate (PEN) που δίνει το πλεονέκτημα της μεγαλύτερης αντοχής. Τέλος επειδή οι διαστάσεις του film είναι μικρότερες, διαφοροποιείται η εστιακή απόσταση από τα film 24x36 mm.\nBinary number: Δυαδικός αριθμός. Αριθμός που αποτελείται από μια ακολουθία ψηφίων 1 και 0. Κάθε επί πλέον ψηφίο (bit) διπλασιάζει τους πιθανούς συνδυασμούς. Για παράδειγμα 2 bit παράγουν τους εξής συνδυασμούς: 00, 01, 10, 11 .ενώ 3 bit παράγουν τους συνδυασμούς 000, 001, 010, 011, 100, 101, 110, 111 . Κάθε φυσικός αριθμός μπορεί να αναπαρασταθεί από τον αντίστοιχο δυαδικό. Επειδή το 1 και το 0 αντιστοιχούν στις καταστάσεις των ηλεκτρονικών κυκλωμάτων (ανοιχτό – κλειστό), οι δυαδικού αριθμοί είναι κατάλληλοι για να χρησιμοποιηθούν σε εφαρμογές σε επίπεδο γλώσσας μηχανής που μιλάει κατ’ ευθείαν στον υπολογιστή αποκλειστικά με δυαδικές ακολουθίες 0 και 1 .\nChannel: Κανάλι. Ένα συστατικό της εικόνας που περιέχει τις πληροφορίες των pixel γι´ αυτό το χρώμα. Μία τονική (grayscale) εικόνα έχει ένα κανάλι, μία εικόνα RGB έχει τρία κανάλια, και μία εικόνα CMYK. έχει τέσσερα κανάλια.\nCIE: (Commission Internationale d’ Eclarage). Διεθνής οργανισμός που μελετά και επιβάλλει χρωματικά πρότυπα και συστήματα διαχείρισης χρώματος.\nDescreen: (η απάντηση στο απαίσιο moiré).Αν σαρωθεί (σκαναρισθεί) μια φωτογραφία από περιοδικό, διαφημιστικό φυλλάδιο ή ακόμα χειρότερα από εφημερίδα, τότε εμφανίζονται στην εικόνα σχέδια που μοιάζουν με ψαροκόκαλο ή πολύ χονδρό κόκκο. Τα μοτίβα αυτά είναι γνωστά σαν moiré (μουαρέ) και οφείλονται στο ότι οι εικόνες αυτές δεν είναι συνεχών τόνων όπως οι φωτογραφικές αλλά έχουν αναπαραχθεί λιθογραφικά, με κουκκίδες (raster). Εν προκειμένω η ανάλυση μετρείται σε γραμμές / ίντσα (lpi) και ονομάζεται "screen frequency". Τυπικές τιμές αυτής της ανάλυσης είναι 80 Ιpi για τις εφημερίδες, 133-150 lpi για περιοδικά και καταλόγους, και 175-200 lpi για βιβλία τέχνης και ειδικές εκδόσεις. Το moiré παρατηρείται πιο συχνά σε σάρωση φωτογραφίας σε γυαλιστερό χαρτί, ενώ στο mat αποτελεί τον κανόνα. Ένας τρόπος για να αποφευχθεί η ενοχλητική παρουσία του moiré είναι να επιλεγεί η λειτουργία descreen από τον TWAIN driver• που συνοδεύει το scanner. Οι περισσότερο επαγγελματικές εφαρμογές επιτρέπουν την ακριβή επιλογή των lpi του descreen και διευκολύνουν τον πειραματισμό για καλύτερα αποτελέσματα. Αντίθετα στις απλούστερες εφαρμογές οι οποίες απευθύνονται σε περιβάλλον γραφείου, απλά γίνεται να καθορισθεί ότι το πρωτότυπο είναι εφημερίδα, γυαλιστερή εικόνα ή κάτι άλλο. Ουσιαστικά η χρήση της λειτουργίας descreen, αυξάνει την ανάλυση με την οποία πραγματοποιείται η σάρωση και η οποία κατόπιν μειώνεται με λογισμικό. Ο χρόνος σάρωσης φυσικά αυξάνει, ενώ είναι δυνατόν να παρατηρηθεί ένα μικρό θόλωμα στην τελική εικόνα. Εμπειρικά, γίνεται να μειωθεί το moiré, τοποθετώντας κάτω από το πρωτότυπο ένα φύλλο διαφάνειας (ζελατίνας) inkjet ή περιστρέφοντας το κατά δύο τρεις μοίρες.\nJPEG: Joint Photographic Experts Group. Φόρμα συμπιεσμένου φωτογραφικού αρχείου με μεταβλητό λόγο ‘απωλεστικής’ συμπίεσης. Χρησιμοποιείται απ’ όλα τα προγράμματα επεξεργασίας εικόνας και διαθέτει συμβατότητα με πλατφόρμα Mac & PC.\nMTF: Modulation Transfer Function. Είδος μέτρησης που αφορά τις συνδυασμένες επιδόσεις φακού και αισθητήρα. Πραγματοποιείται φωτογραφίζοντας αλλεπάλληλες μαύρες γραμμώσεις που εναλλάσσονται με ίσου πάχους λευκά κενά διαστήματα. Όσο πιο λεπτές γίνονται τόσο περισσότερο υπόκεινται σε φαινόμενα θόλωσης ώστε από ένα σημείο και μετά να μην είναι αντιληπτή η διαφορά της γραμμής / λευκού διαστήματος. Η επίδοση MTF είναι ο αριθμός των ζευγών ανά χιλιοστό (lines/mm) που είναι εμφανείς όταν το κοντράστ μειώνεται κατ’ ορισμένο ποσοστό.\nOCR: Optical Character Recognition. Ένα πρόγραμμα OCR διαβάζει τις πληροφορίες που υπάρχουν σε μια σελίδα που σαρώνεται από ένα scanner, ξεχωρίζει τις γραμματοσειρές από τις περιττές πληροφορίες, και μετατρέπει το κείμενο του προτύπου σε κείμενο που μπορεί να επεξεργαστεί σ’ ένα κειμενογράφο, μια βάση δεδομένων ή ένα spreadsheet.\nOptical resolution: (Οπτική ανάλυση) Αλλος όρος (ή καλύτερα διαφημιστικός όρος...), που θα πρέπει να ξεκαθαρισθεί είναι η μέγιστη ανάλυση. Το μόνο που θα πρέπει να ενδιαφέρει είναι η οπτική ανάλυση και όχι η μέγιστη. Η οπτική ανάλυση αναφέρεται στον "πραγματικό" αριθμό ανάλυσης του scanner, ενώ η μέγιστη είναι μια εντελώς ασήμαντη διαφημιστική παραπλάνηση βασισμένη στη μέθοδο "πολλαπλασιασμού" του Interpolation. Αυτή η αύξηση της ανάλυσης γίνεται με προγραμματιστικά τεχνάσματα, προσθέτοντας pixels από το πουθενά, με βάση τα υπάρχοντα pixels. Η οπτική ανάλυση είναι ο αριθμός των αισθητήρων που υπάρχουν για κάθε ίντσα (ppi - pixels per inch), καθορίζοντας έτσι το ανώτατο όριο της πραγματικής ανάλυσης της εικόνας εισόδου. Οπότε ο αριθμός των αισθητήρων ταυτίζεται με τον αριθμό των εικονοστοιχείων ανάλυσης σε μια εικόνα, συμπεραίνοντας ότι όσοι περισσότεροι αισθητήρες υπάρχουν σε ένα CCD, τόση μεγαλύτερη ευκρίνεια θα έχει η ψηφιακή εικόνα. Για παράδειγμα ένα scanner που διαφημίζεται ότι έχει την ασυμετρική οπτική ανάλυση των 1200x2400 dpi μπορεί να σημαίνει δυο πράματα. Πρώτον ότι το CCD είναι χτισμένο με εικονοστοιχεία τύπου παραλληλόγραμμου, κάτι πολύ απίθανο, ή δεύτερον (η πιο πιθανή εξήγηση) ότι το CCD έχει 1200 εικονοστοιχεία ανά ίντσα (ppi) που κάνει 2400 διαδρομές κατά το σκανάρισμα.\nScratch disk: Πρόχειρος δίσκος ή Μνήμη εγγραφής. (Λέγεται επίσης εικονική μνήμη – virtual memory). Χώρος αποθήκευσης που προορίζεται ως χώρος εργασίας για λειτουργίες επεξεργασίας και για προσωρινή αποθήκευση τμήματος μίας εικόνας και μίας εφεδρικής έκδοσης μίας εικόνας, όταν δεν υπάρχει αρκετή RAM γι´ αυτές τις λειτουργίες.\nScreen angle: Στους διαχωρισμούς τετραχρωμίας λαμβάνεται μέριμνα ώστε οι κουκκίδες σε κάθε χρώμα να είναι σε διαφορετική γωνία. Συνήθως το μαύρο είναι στις 45, το κίτρινο στο 0 και τα άλλα δύο χρώματα στις 15 και 75.\nTWAIN: Toolkit Without An Important Name. Πρωτόκολλο που επινοήθηκε με σκοπό την επικοινωνία και τον έλεγχο περιφερειακών όπως scanner, φωτογραφικές μηχανές κλπ. κατευθείαν από μια εφαρμογή. Έτσι μπορούμε να εισάγουμε εικόνες στα DTP και Digital Imaging προγράμματα χωρίς να χρειαζόμαστε βοηθητικά προγράμματα. Μ’ αυτό το πρωτόκολλο μας δίνεται η δυνατότητα να μην χρειάζεται να ανοιχθεί πρώτα το αρχείο πριν έλθει η εικόνα μέσα στο πρόγραμμα.\nΧρήσιμες συμβουλές για το upload\nΚαλησπέρα. Το κείμενο συνήθως αναγράφεται μέσα στην φωτογραφία, σε σημείο όπου δεν κόβει πολύτιμο θέμα (π.χ. κεφάλια).\nΤετάρτη, 11 Απρίλιος 2018 16:46\nτο κείμενο σε εκτύπωση φωτογραφίας σε λευκή κούπα σε ποιο σημείο ακριβώς της κούπας αναγράφεται?\nΤρίτη, 10 Απρίλιος 2018 16:59\nΕπικοινωνία μεταξύ των χρηστών & του Print Photos Online Team\nΤρίτη, 19 Σεπτέμβριος 2017 09:19\nPrint-Photos-Online.com - Newsletter #109\nΓίνε designer & σχεδίασε την κούπα των ονείρων σου!\nPrint-Photos-Online.com - Newsletter #108\nΑπίθανα δώρα για την γιορτή της μητέρας!


Ομιλία Γ. Δραγασάκη κατά την παρουσίαση των θέσεων του ΣΥΡΙΖΑ για τις μικρο-μεσαίες επιχειρήσεις σε δημόσια διαβούλευση | Γιάννης Δραγασάκης\n26 Φεβ 2014 |Ομιλίες\nΟμιλία Γ. Δραγασάκη κατά την παρουσίαση των θέσεων του ΣΥΡΙΖΑ για τις μικρο-μεσαίες επιχειρήσεις σε δημόσια διαβούλευση\nΦίλες και φίλοι καλησπέρα. Όταν πριν από ενάμιση περίπου χρόνο, πριν τις εκλογές του Ιουνίου του 2012, παρουσιάζαμε στην Αθηναΐδα το εκλογικό μας πρόγραμμα είχαμε πει ότι για εμάς το πρόγραμμα δεν είναι απλά ένα κείμενο, δεν είναι κάτι στατικό. Είναι μια διαρκής διαδικασία, μια σχέση και ένας διάλογος με την κοινωνία. Σήμερα είμαστε εδώ για να οργανώσουμε αυτόν το διάλογο, να του δώσουμε όσο γίνεται πιο συγκεκριμένη μορφή και υπόσταση. Αργήσαμε ίσως λίγο, αλλά αυτό έγινε διότι θέλαμε να έρθουμε με μια συγκροτημένη πρόταση η οποία να εκφράζει τον ΣΥΡΙΖΑ, αλλά ταυτόχρονα να είναι και μια πρόταση για διάλογο μαζί σας και γενικότερα με την κοινωνία.\nΒεβαίως δεν αρχίζουμε από το μηδέν. Η σχέση της Αριστεράς με το χώρο της μικρής επιχειρηματικότητας, της αυτοαπασχόλησης, των επαγγελματιών, των βιοτεχνών, των εμπόρων είναι μια σχέση ιστορική, θα έλεγε κανείς, σφυρηλατημένη με αγώνες σε δύσκολους καιρούς και στις πιο διαφορετικές εποχές. Σήμερα, όμως, για πρώτη φορά μετά τον εμφύλιο πόλεμο, καλούμαστε σήμερα να θέσουμε σε νέες βάσεις αυτή τη σχέση και να ανοίξουμε νέους δρόμους που να αντιστοιχούν στα νέα καθήκοντα που έχουμε μπροστά μας και εμείς ως πολιτική δύναμη αλλά και εσείς ως ένα τμήμα της κοινωνίας που πλήττεται σκληρά από την κρίση και την πολιτική των μνημονίων.\nΗ πρότασή μας λοιπόν για τις μικρές και μεσαίες επιχειρήσεις εντάσσεται σε μια στρατηγική ευρύτερη, η οποία θέλει να συνδέσει την έξοδο από την κρίση που ζούμε με την παραγωγική ανασυγκρότηση και την επαναβιομηχάνιση της χώρας, όχι με βάση στερεότυπα του παρελθόντος, που έχουν ξεπεραστεί, αλλά με βάση τις σύγχρονες παγκόσμιες τάσεις και δυνατότητες που διανοίγονται, παρά την κρίση που ζούμε.\nΘα αναρωτηθεί κανείς: είναι δυνατόν στον 21ο αιώνα να κάνουμε πράγματα που δεν έγιναν στον 20ο, όπως η δημιουργία σύγχρονης βιομηχανίας και σύγχρονης παραγωγικής βάσης, με αναζωογόνηση του πρωτογενούς και του βιομηχανικού τομέα αλλά και των παραγωγικών υπηρεσιών ; Η απάντησή μας -και δεν είναι απάντηση βολουνταριστική- είναι ότι ναι, πρέπει και μπορούμε να θέσουμε αυτούς του στόχους. Διότι σήμερα, περισσότερο από κάθε άλλη φορά, η ανάπτυξη στηρίζεται στο ανθρώπινο δυναμικό, στη γνώση, τη συνεργασία, τη συλλογικότητα, εφόδια δηλαδή που διαθέτουμε και που μπορούμε να αναπτύξουμε ακόμη περισσότερο.\nΈνα άλλο χαρακτηριστικό της πρότασης του ΣΥΡΙΖΑ είναι ότι δεν αποτελεί άθροισμα διαπιστώσεων ούτε περιορίζεται σε έναν κατάλογο αιτημάτων. Είναι η διατύπωση μιας νέας στρατηγικής για τη μικρή και μεσαία επιχειρηματικότητα.\nΚαι σήμερα δημιουργούνται μικρές επιχειρήσεις, και είναι πολλές. 42.000 μικρές επιχειρήσεις άνοιξαν πέρυσι. Όμως το 90% από αυτές ήταν στην εστίαση και ελάχιστες στη μεταποίηση. Κανείς δεν μπορεί να εγγυηθεί ποιες και πώς θα επιβιώσουν. Εμείς λοιπόν δεν θέλουμε τη μικρή επιχείρηση ως αποθήκη ανέργων αλλά ως μέρος μιας παραγωγικής δομής, ικανής να δημιουργεί απασχόληση, εισόδημα, νέες ικανότητες και γνώσεις. Εμείς δεν θέλουμε τη μικρή επιχείρηση να επιβιώνει όπως – όπως, πολλές φορές και στα όρια της φορολογικής, της εργατικής ή της περιβαλλοντικής νομιμότητας. Η στρατηγική που εμείς προτείνουμε είναι να συζητήσουμε μαζί έναν παραγωγικό τρόπο ένταξης της μικρής επιχείρησης στην οικονομία, αλλά και στον διεθνή καταμερισμό εργασίας, μέσα βεβαίως από τα κατάλληλα σχήματα, τις αναγκαίες δικτυώσεις, τις ποικίλες μορφές συνεργατικής οργάνωσης, τις υποδομές, την αναγκαία τεχνική και ερευνητική υποστήριξη.\nΠροτείνουμε επίσης παραγωγικές συμφωνίες μέσα από τις οποίες θα διευθετήσουμε υποχρεώσεις και δικαιώματα, αμοιβαία και μεταξύ μας και με την κοινωνία. Αυτό όμως, για να γίνει, απαιτεί σχέδιο συνεκτικό και μακρόπνοο. Χρειαζόμαστε χρηματοδοτικά εργαλεία και άλλες δημόσιες πολιτικές οι οποίες να στηρίζουν το σχέδιο αυτό, αλλά και αυτενέργεια, ευρηματικότητα και αυτοοργάνωση των ίδιων των μικρών επιχειρηματιών και των αυτοαπασχολούμενων.\nΗ πρότασή μας λοιπόν για τη μικρή επιχειρηματικότητα είναι σε διάλογο όχι μόνο με την κοινωνία αλλά και με άλλα τμήματα του προγράμματός μας. Θα ακολουθήσουν ανάλογες εκδηλώσεις για το χρηματοδοτικό ζήτημα, για το σχέδιό μας για την απασχόληση, για τη φορολογική μεταρρύθμιση κλπ. Επομένως θα χρειασθεί να οργανώσουμε και εδώ το διάλογο, την «ανταλλαγή» ύλης, ενέργειας και γνώσεων, ούτως ώστε να βρούμε τις κατάλληλες και κοινές συνισταμένες, χωρίς να φοβηθούμε να ανοίξουμε και θέματα που ενδεχομένως να περικλείουν αντιθέσεις ή και διαφορές. Αυτό θα είναι το πιο γόνιμο στοιχείο. Να συζητήσουμε δηλαδή ανοικτά και τέτοιου είδους ζητήματα, όχι μόνο τα εύκολα αλλά και τα δύσκολα.\nΤο τρίτο στοιχείο είναι ότι το πρόγραμμά μας συνολικά και η συγκεκριμένη πρόταση που παρουσιάζουμε σήμερα δεν είναι ένα πρόγραμμα τεχνικής αρμονίας. Δεν αγνοεί τις αντιθέσεις και τις συγκρούσεις που υπάρχουν στην κοινωνία. Αντίθετα, θέλουμε να βγάλουμε στην επιφάνεια υπαρκτές αντιθέσεις και να συζητήσουμε τρόπους για την επίλυσή τους. Η πορεία μας, μ’ αυτή την έννοια, θα είναι αντιπαραθετική και συγκρουσιακή, ενάντια στις νεοφιλελεύθερες πολιτικές αλλά και σε κάθε πολιτική που εμποδίζει την ανόρθωση της χώρας, σε σύγκρουση με τα καρτέλ, τα ολιγοπώλια και τα μονοπώλια, σε σύγκρουση με τη διαφθορά, με το οικονομικό έγκλημα, και τις αιτίες που δημιουργούν όλα αυτά τα προβλήματα.\nΚαι δεν θα είναι μικρές οι αντιστάσεις που θα βρούμε στο δρόμο για τις αναγκαίες αλλαγές και ανατροπές. Για εμάς, όπως είχαμε πει και στην Αθηναΐδα, το πρόγραμμα είναι η βάση για την οικοδόμηση κοινωνικών και πολιτικών συμμαχιών. Συμμαχίες δεν χτίζονται μόνο με κοινές επιθυμίες ούτε με άθροισμα δυσαρεσκειών ή αιτημάτων αποσπασματικών, αλληλοαναιρούμενων μεταξύ τους. Οι συμμαχίες συγκροτούνται στη βάση υλοποιήσιμων πολιτικών που ανοίγουν νέους δρόμους μέσα από τις οποίες μπορούν να αντιμετωπιστούν και διαφορετικής τάξης αιτήματα και ανάγκες. Η πρότασή μας, λοιπόν, έχει, εκτός των άλλων, και αυτή την αποστολή. Να τη δούμε σαν μια βάση στο να κτίσουμε συμμαχίες, να ενώσουμε κατ’ αρχήν τον ίδιο τον κοινωνικό χώρο των μικρο-μεσαίων επιχειρηματιών, αλλά και ευρύτερα να υπάρξει μια βάση συνεννόησης με τον κόσμο της εργασίας και ιδιαίτερα της μισθωτής και εξαρτημένης εργασίας, της αυτοαπασχόλησης, με τον αγροτικό κόσμο κλπ. Πιστεύουμε ότι μπορεί να οικοδομηθεί μια πλατιά κοινωνική συμμαχία, ικανή όχι μόνο να αντισταθεί στη συνεχιζόμενη κοινωνική και οικονομική κατάρρευση, αλλά και για να αποτελέσει την κοινωνική βάση ενός νέου συνασπισμού εξουσίας ο οποίος θα αναλάβει τις τύχες της χώρας για την έξοδο από την κρίση και την οικοδόμηση μιας νέας οικονομίας και κοινωνίας.\nΤέλος, από ποια σκοπιά, με ποιες αξίες θα δώσουμε αυτές τις μάχες; Με τις αξίες του άκρατου ατομικισμού, του καταναλωτισμού και του τυφλού ανταγωνισμού; Πολλοί επιστήμονες λένε ότι σήμερα βρίσκεται σε εξέλιξη μια «τρίτη βιομηχανική επανάσταση». Για να αξιοποιήσουμε όμως αυτές τις δυνατότητες προς όφελος της κοινωνίας και του κόσμου που ζει σε συνθήκες ανέχειας, είναι αναγκαία μια πολιτική που θα υιοθετεί δεσμευτικά τους στόχους αυτούς. Η επανάσταση αυτή έχει ανάγκη από τις αξίες της συλλογικότητας, της συνεργασίας, της αλληλεγγύης, της συνεργασίας. Αυτές είναι οι αξίες της Αριστεράς. Στη βάση αυτών των αξιών σας καλούμε να οργανώσουμε τη δράση μας, και σε εθνικό και σε ευρωπαϊκό επίπεδο. Ακριβώς γι’ αυτό η εισήγηση αποτολμά να ανοίξει και θέματα που ως τώρα δεν τα είχαμε συζητήσει επαρκώς. Προσπαθεί να ανιχνεύσει και αποτολμά να επανα-ορίσει με νέους όρους το περιεχόμενο της έννοιας της επιχειρηματικότητας, του κέρδους, της ανταγωνιστικότητας, έτσι ώστε να δούμε και τα θέματα αυτά από τη σκοπιά των αναγκών της κοινωνίας και όχι από τη σκοπιά εκείνη που θέλει το κέρδος να είναι αυτοσκοπός, αδιαφορώντας για τους ανθρώπους και το περιβάλλον.\nΑπό την άποψη αυτή νομίζω ότι η πρόταση που καταθέτουμε μπορεί να αποτελέσει μια βάση ούτως ώστε να μπορέσουμε να δημιουργήσουμε μια μόνιμη δομή, ένα φόρουμ θα έλεγαν κάποιοι, έναν χώρο διαλόγου και κοινής δράσης, όπου με έναν τρόπο ευέλικτο αλλά αποτελεσματικό θα συνεχίσουμε την προσπάθεια, με στόχο και να βελτιώσουμε περαιτέρω, να εμβαθύνουμε αλλά και να οργανώσουμε τη σκέψη και τη δράση μας, για να μπορέσουμε να ανταποκριθούμε στις κοινές ανάγκες και τις προσδοκίες που μας ενώνουν.\nΜπορείτε επίσης να δείτε [ακούσετε] την ομιλία πατώντας εδώ –>\nΟμιλία Γ. Δραγασάκη σε εκδήλωση ΟΜ ΣΥΡΙΖΑ Παιανίας- Γλυκών Νερών με θέμα το οικονομικό πρόγραμμα του ΣΥΡΙΖΑ\nΟμιλία Γ. Δραγασάκη σε διεθνή διάσκεψη στη Ρώμη: “Να συζητήσουμε πολιτικές πέρα από τη λιτότητα και τα νεοφιλελεύθερα δόγματα”


Άγριες Μέλισσες: Δείτε τι θα γίνει σήμερα 6/11 – τρέιλερ – / ΕΝΘΕΤΟ /\nElsa 06/11/2020 Ταμπλόιντ, Τηλεόραση, ΑΓΡΙΕΣ ΜΕΛΙΣΣΕΣ\nΤο σπίτι των Σεβαστών βάζει τα γιορτινά του εκτός απ’ τον Νικηφόρο και το υπόλοιπο Διαφάνι που ανησυχεί γι’ αυτήν την επιστροφή.\nΗ Δρόσω είναι αποφασισμένη ν’ ακολουθήσει τον πιο δύσκολο δρόμο της ζωής της, ενώ η Ουρανία ανακαλύπτει τι εστί Μπάμπης.\nΟ Τόλλιας καλεί τον Νέστορα και τον Άγγελο στο σπίτι του για να δώσουν λόγο με την Σοφούλα και η αλήθεια για τους δυο νέους είναι πια μονόδρομος.\nΗ Ελένη αποτρέπει τον Λάμπρο να συνεχίσει τις προσπάθειες, με σκοπό να γλιτώσει απ’ τον εφιάλτη που ζει.\nΤο ίδιο βράδυ ο Βόσκαρης φέρνει την Ελένη στο σπίτι του, βάζοντας στόχο να μάθει την πραγματική αιτία της δολοφονίας του Σέργιου.\nΌμως η Ελένη δεν θα κάτσει με σταυρωμένα τα χέρια και η… «μονομαχία» τους θα έχει μόνο έναν νικητή.


Η Μαρέβα στην Cosco, με πράσινο παλτό που αγόρασε στη Σαγκάη προς τιμήν του Κινέζου προέδρου - EnterMessinia.gr\nΗ Μαρέβα στην Cosco, με πράσινο παλτό που αγόρασε στη Σαγκάη προς τιμήν του Κινέζου προέδρου\nΗ σύζυγος του πρωθυπουργού συνόδευσε τον Κυριάκο Μητσοτάκη στις εγκαταστάσεις της Cosco στο Πειραιά.\nΗΜαρέβα Μητσοτάκη επέλεξε να φορέσει το πράσινο παλτό που αγόρασε πρόσφατα από την Κίνα, προκειμένου να τιμήσει με αυτό τον τρόπο το Κινέζο Πρόεδρο.\nΠρόκειται για μία χειροποίητη δημιουργία, που ανακάλυψε, κατά την πρόσφατη επίσκεψη της στην Κίνα στο M50 Creative Park στη Σαγκάη.\nΗ περιοχή Μ-50 είναι αφιερωμένη στην σύγχρονη τέχνη. Είναι γεμάτη από καταστήματα τέχνης και εκθεσιακούς χώρους. Η επωνυμία της δημιουργού είναι Oshadai .\nΤο παντελόνι επέλεξε να είναι από το δικό της οίκο μόδας Ζeus ΔΙΟΝΕ.